title: Antjie Krog

text: Krog on kääntänyt afrikaansiksi Nelson Mandelan omaelämäkerran "Pitkä tie vapauteen" ja muun muassa Henk van Woerden ja Tom Lanoye teoksia.


title: Antjie Krog

text: Antjie Krog on naimisissa arkkitehti John Samuelin kanssa ja hänellä on neljä lasta.


title: Uusi Hollanti

text: Uusi Hollanti () on Pietarin Amiraliteetin piirissä sijaitseva saari ja klassistinen rakennuskokonaisuus.


title: Uusi Hollanti

text: Kolmion muotoista saarta rajaavat Moika, Krjukovin kanava ja Amiraliteetin kanava. Sen pinta-ala on 7,8 hehtaaria. Saaren keskellä sijaitsee Moikaan yhdistetty satama-allas.


title: Uusi Hollanti

text: 1700-luvun alussa ”Hollanniksi” kutsuttiin Amiraliteetin telakan puutavaravarastoa, jossa käytettiin erityistä hollantilaista varastointimenetelmää. 1730-luvulla se siirrettiin saarelle, jolle vuosina 1760–1780-luvuilla rakennettiin suuret punatiiliset varastorakennukset. Alkuperäisen rakennussuunnitelman laati arkkitehti Savva Tševakinski. 1780-luvulla työtä jatkoi Jean-Baptiste Vallin de la Mothe, joka on suunnitellut satama-altaaseen johtavan kanavan suurenmoisen kaariportin. Vuosina 1828–1829 saarelle rakennettiin Aleksandr Staubertin suunnittelema pyöreä vankilarakennus. Vuonna 1893 kaivettiin allas, jossa laivanrakentaja Aleksei Krylov suoritti kokeitaan. Vuonna 1915 Uuteen Hollantiin perustettiin laivaston radioasema, joka lokakuun vallankumouksen aikana välitti neuvostohallituksen julistuksia, vetoomuksia ja tiedotuksia. Neuvostoaikana saari oli laivaston hallussa. Salaperäisyyden verhoama, karun romanttinen, mutta rapistuva rakennuskokonaisuus oli Leningradin kiehtovimpia nähtävyyksiä.


title: Uusi Hollanti

text: Saaren uusiokäyttöä ryhdyttiin suunnittelemaan 1980-luvun lopussa. Itämeren laivasto luovutti alueen kaupungille vuonna 2004. Pian sen jälkeen osa rakennuksista vaurioitui tulipalossa. Suojelukohteet sisältävän liike- ja vapaa-ajankeskuksen suunnittelusta julistetun kilpailun voitti brittiläinen arkkitehti Norman Foster. Kesällä 2006 suoritetuissa purkutöissä menetettiin osa saaren historiallisista kohteista: Krylovin koeallas, Dmitri Mendelejevin käyttämä laboratorio ja historiallisen radioaseman rakennus.


title: Uusi Hollanti

text: Lauantaina 16.07.2011 saari avattiin yleisölle ensimmäistä kertaa 300 vuoteen. Pietarissa järjestettiin laivastoalueen suunnittelukilpailu, jonka miljardööri ja taidekeräilijä Roman Abramovitš voitti. Abramovitš on aikonut sijoittaa saarelle runsaat 300 miljoonaa euroa, jolla saarta kunnostetaan ja sinne rakennetaan muun muassa asuntoja, toimistoja, liiketilaa sekä museo hänen laajalle modernin ja nykytaiteen kokoelmalleen. Museon on määrä aueta vuonna 2016.


title: Viirupystynokka

text: Viirupystynokka ("Xenops rutilus") on laajalla alueella Etelä-Amerikassa tavattava orneeroihin kuuluva varpuslintu.


title: Viirupystynokka

text: Kooltaan viirupystynokka on noin 12 cm. Lajin selkä ja siivet ovat väriltään tummanruskeat. Yläselkä on heikosti viiruinen. Päälaki on linnulla hieman muuta yläruumista harmaampi. Päässä on valkoinen silmäkulmajuova ja naama on valkoisen ja ruskean viiruinen. Nokka on lyhyehkö ja tukeva sekä kärjestään ylöspäin kaartunut. Vatsa on oliivinruskea ja siinä on kapeita valkoisia raitoja. Perä ja pyrstö ovat ruosteenruskeat. Viirupystynokka muistuttaa ulkonäöltään kaitapystynokkaa ("Xenops tenuirostris") ja ruskopystynokkaa ("Xenops minutus"). Kaitapystynokka elää kuitenkin huomattavasti erilaisessa ympäristössä ja ruskopyrstönokan höyhenpuku on vähemmän viiruinen.


title: Viirupystynokka

text: Viirupystynokkaa tavataan Andeilla kapealla vyöhykkeellä, joka ulottuu Venezuelasta Boliviaan ja lisäksi laajemmalla alueella Brasiliassa Amazonian alueella. Lajin elinympäristöä ovat vuoristometsät ja metsien reunat. Lajia tavataan metsistä, jotka sijaitsevat 1 500–2 800 metrin korkeudella merenpinnasta. Laji elää yleensä pareittain tai kolmen linnun ryhmissä. Viirupystynokat voivat myös liittyä parviksi muiden hyönteisiä syövien varpuslintujen kanssa. Viirupystynokan pesä sijaitsee puun kolossa.


title: Coco avant Chanel

text: Coco avant Chanel ("Coco ennen Chanelia") on ranskalainen Anne Fontainen 2009 ohjaama elokuva kuulun muotisuunnittelija Coco Chanelin elämästä.


title: Ullavan kirkonkylä

text: Ullavan kirkonkylä on entisen Ullavan kunnan kirkonkylä, joka toimi myös kunnan hallinnollisena keskuksena. Keski-Pohjanmaalla sijaitseva Ullavan kirkonkylä kuuluu nykyään Kokkolan kaupunkiin. Kirkonkylä ei enää muodosta tilastollista taajamaa (vielä vuonna 2000 se muodosti taajaman, jolloin siellä oli 220 asukasta).


title: Ullavan kirkonkylä

text: Kantatieltä 63 erkanee seututie 757, joka kulkee luoteeseen kirkonkylän halki ja jatkaa sieltä edelleen kohti Kälviän kirkonseutua, jossa se yhtyy valtatiehen 28. Ullavan kirkonkylässä seututiestä erkanee pohjoiseen Kannuksen keskustaajamaan vievä yhdystie 7540. Kirkonkylässä sijaitsee Ullavan kirkko, koulu ja urheilukenttä. Kirkonkylässä virtaa sinne etelästä tuleva Vionoja.


title: Annika Luther

text: Annika Luther (s. 2. kesäkuuta 1958 Helsinki) on suomalainen ruotsiksi kirjoittava nuortenkirjailija.


title: Annika Luther

text: Luther on koulutukseltaan biologi. Hän on työskennellyt vuodesta 1999 biologian, maantiedon ja sosiaaliekologian opettajana Tölö gymnasiumissa. Hän on kääntänyt tietokirjallisuutta ja kirjoittanut artikkeleita ja arvosteluja.


title: Annika Luther

text: Lutherin teos "Kirje maan ääriin" ("Brev till världens ände") voitti Topelius-palkinnon vuonna 2008. Teos oli samana vuonna Finlandia Junior -palkintoehdokkaana. Vuonna 2012 Lutherin teos "Kodittomien kaupunki" ("De hemlösas stad") oli Topelius-palkintoehdokas. Samana vuonna Luther sai tuotannostaan Pekkas-akatemian myöntämän Laivakello-palkinnon.


title: Annika Luther

text: Luther on naimisissa ja hänellä on kahdeksan lasta. Talvet hän asuu Helsingissä ja kesät Bromarvissa.


title: HMS Hasty

text: HMS Hasty on ollut kuuden Britannian Kuninkaallisen laivaston aluksen nimenä.


title: Maria Baškirtseva

text: Maria Konstantinovna Baškirtseva (; ; 24. marraskuuta 1858 Gavrontsi lähellä Poltavaa – 31. lokakuuta 1884 Pariisi) oli Ukrainassa syntynyt venäläinen päiväkirjankirjoittaja, taidemaalari ja kuvanveistäjä.


title: Maria Baškirtseva

text:
Maria Konstantinovna Baškirtseva syntyi varakkaaseen aatelisperheeseen. Hän vietti lapsuutensa ulkomailla ja matkusteli äitinsä kanssa ristiin rastiin lähes koko Euroopassa. Hän sai yksityisopetusta ja opiskeli sen jälkeen maalausta Ranskassa Académie Julianissa, joka oli yksi harvoista naisia oppilaikseen hyväksyneistä taidekouluista. Académiehin tuli nuoria naisia kaikkialta Euroopasta ja Yhdysvalloista. Oppilaana oli myös Louise Breslau, joka oli ainoa, jota Baškirtseva piti kilpailijanaan. Baškirtsevan lyhyen elämän aikana syntynyt tuotanto oli merkittävä, ja yksi merkittävimpiä hänen teoksistaan oli pariisilaisten slummilasten muotokuva "Kohtaaminen" sekä "Ateljee", jossa on kollegoja työnsä parissa. Merkittävän määrän Baškirtsevan töistä tuhosivat natsit toisen maailmansodan aikana.
Maria Baškirtseva kuoli tuberkuloosiin 25-vuotiaana, mutta ehti elää sen verran pitkään, että hänestä tuli 1880-luvun Pariisin älyllinen voimatekijä. Hän oli feministi ja kirjoitti vuonna 1881 salanimellä "Pauline Orrel" useita artikkeleita Hubertine Auclertin feministiseen lehteen "La Citoyenneen". Hänen tunnettuja lausumiaan on esimerkiksi: "Rakastakaamme koiria, rakastakaamme vain koiria! Miehet ja kissat ovat mitättömiä olentoja."


title: Maria Baškirtseva

text: Maria Baškirtseva on haudattu Ranskaan pariisilaiselle Cimetière de Passyn hautausmaalle. Hautamuistomerkkinä on taiteilijanateljee, joka on suojeltu historiallinen muistomerkki.


title: Maria Baškirtseva

text: Baškirtseva aloitti päiväkirjan pitämisen 13-vuotiaana, ja juuri sen ansiosta hänet tunnetaan. Hänen kuvauksensa naistaiteilijoiden ponnistuksista julkaistussa päiväkirjassa, jotka paljastavat porvariston tarinan (revealing story of the bourgeoisie). Kirja on edelleenkin saatavana. Sitä siteerasi yhdysvaltalainen aikalainen Mary MacLane, jonka järkyttävän tunnustuksellinen päiväkirja sai herätteensä Baškirtsevan päiväkirjasta. Hänen kirjeenvaihtonsa kirjailija Guy de Maupassantin kanssa ilmestyi 1891.


title: Maria Baškirtseva

text: Baškirtsevan syntymäpäivänä on viime aikoihin asti pidetty päivämäärää 11./23. marraskuuta 1860. Alkuperäisen päiväkirjakäsikirjoituksen löydyttyä Ranskan kansalliskirjastosta kävi ilmi, että perhe oli lyhentänyt ja karsinut päiväkirjaa. Myös hänen syntymävuotensa (1858 eikä 1860) oli hänen äitinsä väärentänyt. Alkuperäiseen käsikirjoitukseen perustuva lyhentämätön päiväkirja ilmestyi Ranskassa 16-osaisena.


title: Pekka Holopainen (urheilutoimittaja)

text: Pekka Holopainen (s. 1966 Pori) on suomalainen toimittaja. Hän on työskennellyt "Ilta-Sanomissa" vuodesta 1990 lähtien.


title: Pekka Holopainen (urheilutoimittaja)

text: Ensimmäiset viisi vuotta Holopainen oli lehden ulkomaantoimituksessa ja sen jälkeen kolmen vuoden ajan "Ilta-Sanomien" Tukholman kirjeenvaihtajana. Vuosina 2001–2003 hän työskenteli Lontoossa, jonka jälkeen Holopainen on ollut lehden urheilutoimituksessa. Hän on kirjoittanut myös kolumneja Veikkaaja-lehteen. Olympialaisissa Holopainen on ollut toimittajana kahdeksan kertaa sekä lisäksi muun muassa useissa jääkiekon, hiihdon ja yleisurheilun MM-kilpailuissa.


title: Pekka Holopainen (urheilutoimittaja)

text: Hän on kirjoittanut Janne Ahosen elämäkerran "Kuningaskotka", joka ilmestyi vuonna 2009, ja vuonna 2016 ilmestyneen Aino-Kaisa Saarisen elämäkerran "Tahto – Aino-Kaisa Saarisen kahdet kasvot".


title: Leeroy Thornhill

text: Leeroy Thornhill (s. 8. lokakuuta 1968 Lontoo) on brittiläinen elektronisen musiikin artisti ja The Prodigy -yhtyeen entinen jäsen. Hän toimi Prodigyssä pääasiassa live-esiintyjänä ja tanssijana.


title: Niagara Falls (Yhdysvallat)

text: Niagara Falls on kaupunki Yhdysvalloissa, New Yorkin osavaltiossa, Niagaran piirikunnassa. Se sijaitsee Niagaran putousten vierellä, vastapäätä samannimistä kaupunkia Kanadan puolella. Kaupunki on perustettu 1892 ja vuonna 2006 kaupungissa oli 52 326 asukasta.


title: Niagara Falls (Yhdysvallat)

text: Ranskalaiset rakensivat nykyisen kaupungin paikalle linnoituksen 1745. Brittien haltuun alue joutui 1759. Vuonna 1806 paikalle perustettiin Manchesterin kylä. Nykyisen nimensä Niagara Falls sai vuonna 1848.


title: Niagara Falls (Yhdysvallat)

text: Kaupungissa sijaitsee Love Canalin asumalähiö, missä sattui 1970-luvulla ympäristöonnettomuus.


title: Niagara Falls (Yhdysvallat)

text: Niagara Falls ja sen ostoskeskukset on kanadalaisten suosima ostospaikka


title: Bäckman

text: Bäckman tai Baeckman on muun muassa seuraavien henkilöiden sukunimi:


title: Taistelu elokuvasta Citizen Kane

text: Taistelu elokuvasta Citizen Kane ("The Battle Over Citizen Kane") on yhdysvaltalainen dokumenttielokuva vuodelta 1996. Dokumentti kertoo William Randolph Hearstin yrityksistä estää Orson Wellesin ohjaaman "Citizen Kanen" julkaiseminen. Dokumenttielokuva koostuu arkistomateriaalin ja "Citizen Kanesta" näytettyjen kohtausten ohella haastatteluista, joita ovat antaneet muun muassa Wellesin pitkäaikainen avustaja William Alland ja ohjaaja Peter Bogdanovich. Dokumentin kertojana on Richard Ben Cramer.


title: Taistelu elokuvasta Citizen Kane

text: Elokuva oli ehdolla parhaan dokumenttielokuvan Oscar-palkinnon saajaksi.


title: Keltiberit

text: Keltiberit olivat Hispaniassa asunut ja kelteistä sekä ibereistä koostunut kansa. Varsinainen Keltiberia sijaitsi melko pienellä alueella Keski-Espanjassa, mutta paikannimien perusteella kelttimurteita on puhuttu laajemmallakin alueella Länsi- ja Pohjois-Iberiassa. Keltiberit ovat niitä harvoja antiikin kansoja, joista on todistettavasti käytetty nimitystä "keltti". Nimitys keltiberit on lähtöisin Diodoroks Sisilialaiselta ja se viittaa ibeereihin yhdentyneisiin keltteihin.


title: Keltiberit

text:
Kelttien saapumisajankohdasta Iberiaan on esitetty monia teorioita. Erään teorian mukaan he olisivat tulleet Iberiaan 400 eaa. osana kelttien yleistä liikehdintää pois heidän oletetusta kotimaastaan Keski-Euroopasta. Mikäli tämä teoria pitäisi paikkansa, keltiberit olisivat edustaneet myöhäistä Hallstattin tai varhaista La Tènen kulttuuria. Heidän aineellinen kulttuurinsa ei kuitenkaan eronnut ympäröineestä iberialaisesta kulttuurista. Toisen teorian mukaan keltit olisivat siirtyneet alueelle pronssikauden lopulla. On myös mahdollista ettei mitään muuttoaaltoa tapahtunut, vaan paikalliset iberialaiset omaksuivat kelttiläisiä vaikutteita Pyreneiden yli.
Rooman valtakunta valloitti keltiberien maat sarjassa sotia vuosina 197-179 ja 154-133 eaa. Keltiberit olivat sitkeimpiä roomalaisten vastustajia Iberian niemimaalla ja sodasta tulikin julma. Lopullinen isku tapahtui vuonna 133 eaa., jolloin Scipio Aemilianus piiritti Numantian ja kukisti sen useiden epäonnistuneiden yritysten jälkeen. Roomalaisvalloituksen jälkeen Iberia roomalaistui lähes täysin, vaikka kelttiläisiä kieliä puhuttiinkin alueella keisariajalle saakka.


title: Keltiberit

text: Diodoroksen mukaan keltiberit olivat hyvin vieraanvaraisia tuntemattomillekin. Keltiberien kesken oli solmittu vieraanvaraisuussopimuksia, jotka tekivät heistä liittolaisia sodan syttyessä. Yhteiskunnallinen järjestäytyminen oli jäänyt lähinnä heimotasolle, vaikka jotkut ryhmät olivat alistaneet valtansa alle muita ryhmiä. Keltiberit käyttivät polttohautausta ja hautasivat vainajien mukana joskus myös aseita. Heidän tiedetään myös käyttäneen iberialaistyylisiä kaulakoruja. Keltiberit tunnettiin palkkasotureina ja etenkin heidän ratsuväkensä tuli tunnetuksi Karthagon alaisuudessa. Keltibereillä oli tapana pestä hampaansa virtsalla, mikä inhotti erityisesti roomalaisia.


title: Erkki Alaja

text: Erkki Alaja (s. 18. helmikuuta 1952 Helsinki) on suomalainen urheiluvaikuttaja, entinen jalkapalloilija ja käsipalloilija, tietokirjailija sekä urheilumarkkinoinnin uranuurtaja.


title: Erkki Alaja

text: Alaja pelasi jalkapalloa keskuspuolustajana. Hän nousi 1. divisioonassa pelanneen Hermannin Pallon edustusjoukkueeseen 1971. Alaja siirtyi seuraan Helsingin Jalkapalloklubista, jossa hän ei kuitenkaan ollut pelannut yhtään liigaottelua. Kaudella 1972 hän pelasi FC Hakassa. Vuosina 1973–1974 Alaja jalkapalloili HIFK:ssa ja 1975–1983 Kiffenissä. Pelivuosistaan hän vietti suurimman osan 1. ja 2. divisioonassa. Mestaruussarjassa Alaja pelasi Hakassa 1972 ja Kiffenissä 1977–1978. Hänelle kertyi 41 pääsarjatason ottelua, joissa hän teki yhden maalin.


title: Erkki Alaja

text: Jalkapallon ohella Alaja on pelannut myös käsipalloa SM-sarjatasolla.


title: Erkki Alaja

text: Alajan identtinen kaksoisveli Pertti Alaja oli entinen maajoukkuetason jalkapalloilija. Myös hänen isänsä Martti ja veljensä Risto ovat pelanneet SM-sarjatasolla käsipalloa.


title: Erkki Alaja

text: Pelaajauran jälkeen Alaja on toiminut muun muassa oman mainostoimistonsa Pähkinän toimitusjohtajana, Helsingin Jalkapalloklubin toimitusjohtajana ja AC Allianssin puheenjohtajana.


title: Erkki Alaja

text: Alaja on tällä hetkellä taitoluistelija Laura Lepistön manageri.


title: Erkki Alaja

text: Alaja on kirjoittanut useita kirjoja urheilumarkkinoinnista ja -sponsoroinnista. Vuonna 2007 ilmestyi Alajan ja Mikael Forssellin yhdessä kirjoittama "Vielä yksi maali", joka kertoo Forssellin urasta ja elämästä. Hän on kirjoittanut myös Aulis Rytkösen elämäkerran "Aulis Rytkönen - Monsieur Magic".


title: Martin Kove

text: Martin Kove (s. 6. maaliskuuta 1946) on yhdysvaltalainen näyttelijä, joka on esiintynyt niin televisiosarjoissa kuin elokuvissakin.


title: Martin Kove

text: Koven parhaiten tunnetut roolit ovat kaiketi vuoden 1980 esiintyminen sarjassa "Cagney & Lacey" etsivä Victor Isbeckinä ja esiintyminen vuoden 1984 elokuvassa "Karate Kid", jossa hän oli Cobra Kai Sensei John Kreese. Kove uusi roolinsa Kreesenä vuoden 1986 elokuvassa "Karate Kid II... kertomus jatkuu" ja vuoden 1989 elokuvassa "Karate Kid 3". Kove harjoitteli karatea mustaa vyötä tavoitellen. Vuonna 1985 Kove esitti helikopterilentäjää elokuvassa "Rambo – taistelija 2".


title: Martin Kove

text: Kove esiintyi George Bakerina televisiosarjassa "Code R" vuonna 1977. Toisia näyttelijöitä olivat muun muassa James Houghton ja Joan Freeman.


title: Martin Kove

text: Kove esiintyi myös "Hard Time on Planet Earthissa" ja vieraili myös joissain tv-sarjoissa, joihin kuuluivat muun muassa "Gunsmoke", "Kojak", "The Incredible Hulk", "Herkules", "San Franciscon syke" ja "Black Scorpion". Vuonna 2007 Kove esiintyi No More Kingsin "Sweep The Leg" -videossa parodioimassa "Karate Kid" -hahmoaan Kreeseä. Kove oli vieraileva esiintyjä myös ohjelmassa "Kung Fu, The Legend Continues" esittäen Shadow Assassinia ensimmäisen kauden kolmannessa jaksossa 3. helmikuuta 1993. Hän esitti samaa hahmoa myös toisen kauden 23. jaksossa 26. tammikuuta 1994.


title: Martin Kove

text: Kove syntyi Brooklynissa New York Cityssä ja sai juutalaisen kasvatuksen. Hän on ollut Vivienne Koven kanssa naimisissa vuodesta 1981. Vuonna 1990 parille syntyi kaksoset, poika Jesse ja tytär Rachel.


title: Steve Dykstra

text: Steve Dykstra (s. 1. joulukuuta 1962 Edmonton, Alberta, Kanada) on uransa lopettanut kanadalainen jääkiekkoilija, pelipaikaltaan puolustaja.


title: Steve Dykstra

text: NHL:ssä Dykstra edusti Buffalo Sabresia, Edmonton Oilersia, Pittsburgh Penguinsia ja Hartford Whalersia. NHL-urallaan Dykstra pelasi 217 ottelua joissa teki tehopisteet 8+32=40.


title: Steve Dykstra

text: Kaudella 1987-88 Dykstra siirtyi kesken kauden Buffalosta Edmontoniin vaihdossa Scott Metcalfeen. Edmonton voitti tuolla kaudella Stanley Cupin. Dykstran nimeä ei ole kaiverrettu pokaaliin, koska hän ei pelannut runkosarjan aikana Edmontonissa 42 ottelua, eikä hän pelannut lainkaan Stanley Cupin finaalisarjassa. Dykstralle tosin annettiin mestaruussormus.


title: Volgoretšensk

text: Volgoretšensk () on kaupunki Kostroman alueella Venäjällä. Se sijaitsee Volgan rannalla 40 kilometriä Kostromasta kaakkoon. Kaupungin kautta kulkee Kostroman ja Ivanovon välinen maantie. Asukkaita on 17 600 henkeä (vuonna 2010).


title: Volgoretšensk

text: Volgoretšensk on syntynyt Kostroman sähkövoimalan rakennustyön yhteydessä vuonna 1964. Kaupunginoikeudet se sai vuonna 1994. Tärkein yritys on OGK-3-energiantuotantoyhtiöön kuuluva voimalaitos. Sen lisäksi kaupungissa toimii teräsputkia valmistava Gaspromin tytäryhtiö.


title: Code R

text: Code R oli amerikkalainen toimintaseikkailutv-sarja, jota esitettiin 21. tammikuuta – 10. kesäkuuta 1977. Sarja keskittyi kalifornialaiseen hätätilapalveluun, johon kuuluivat poliisi, palokunta ja meripelastus. Sarjan pääosia näyttelivät James Houghton, Martin Kove ja Tom Simcox. Yksi jakso kesti noin yhden tunnin.


title: Code R

text: Simcox esitti sarjassa Walt Robinsonia, saaren poliisipäällikköä. Joan Freeman esitti hänen vaimoaan Barbaraa, ja Robbie Rundle näytteli heidän nuorta poikaansa Bobbya. Ben Davidson näytteli Waltin sijaista, Ted Milbankia. Houghton esiintyi Rick Wilsonina, joka oli saaren palokunnan päällikkö, ja Kove oli George Baker, rantojen ja meripelastusten päällikkö. Kaikki hätätilapalvelut olivat saatavilla samassa rakennuksessa. Susanne Reed esitti Suzya, hätätilapalvelun kuljettajaa. WT Zacha näytteli sarjassa Harrya, majakkabaarin omistajaa ja baarimikkoa. Pelastusjoukot menivät usein käymään Harryn baariin.


title: Code R

text: "Code R" korvasi kesken kauden loppuneen "Spencer's Pilots" -sarjan. Ohjelmaa tuotti Warner Brothersin Edwin Self. "Code R" oli hyvin lyhytkestoinen, ja sitä näytettiin vain joissain maissa.


title: Code R

text: Kaksi vuotta Code R:n jälkeen Houghton aloitti Kenny Wardin esittämisen "Knots Landing" -viihdedraamassa. Kove pääsi esittämään Victor Isbeckiä sarjaan "Cagney and Lacey", ja sen jälkeen Kove keskittyi pääasiassa elokuviin.


title: Moncloan palatsi

text: Moncloan palatsi () on Espanjan pääministerin virka-asunto, joka sijaitsee Madridissa. Rakennus on valmistunut vuonna 1642, ja se sijaitsee Madridin yliopistokaupungin kaupunginosassa. Vuodesta 1977 eli Adolfo Suarezista lähtien kaikki Espanjan pääministerit ovat asuneet siellä.


title: Potšinok (kaupunki)

text: Potšinok () on kaupunki Smolenskin alueella Venäjällä. Se sijaitsee Dneprin vesistöön kuuluvan Hmara-joen varrella 62 kilometriä Smolenskista kaakkoon. Sen kautta kulkee Smolenskin ja Roslavlin välinen rautatie. Kaupunki on Potšinokin piirin keskus. Kaupungissa asui vuoden 2010 väestönlaskennan mukaan 8 776 henkeä ja koko piirissä 30 959.


title: Potšinok (kaupunki)

text: Potšinok on saanut alkunsa vuonna 1868 rakennetusta asemataajamasta. Kaupunginoikeudet se sai vuonna 1926. Toisen maailmansodan aikana kaupunki oli saksalaisten miehittämänä. Nykyään siellä on lähinnä elintarviketeollisuutta.


title: Eirik Hundvin

text: Eirik Hundvin (tunnettu myös taiteilijanimellä Pytten) on norjalainen musiikkituottaja ja miksaaja. Hän on tuottanut monenlaisten eri yhtyeiden musiikkia, mutta parhaiten hänet tunnetaan roolistaan 1990-luvun alun norjalaisen black metal -skenen merkittävänä tuottajana: hän on tuottanut muun muassa Immortalin, Mayhemin, Burzumin ja Emperorin albumeja. Hänen työnsä on keskittynyt Bergenin Grieghalleniin (konserttihalliin).


title: Eirik Hundvin

text: Aeternus


title: Eirik Hundvin

text: Borknagar


title: Eirik Hundvin

text: Burzum


title: Eirik Hundvin

text: Corona Borealis


title: Eirik Hundvin

text: Einherjer


title: Eirik Hundvin

text: Enslaved


title: Eirik Hundvin

text: Emperor


title: Eirik Hundvin

text: Gorgoroth


title: Eirik Hundvin

text: Hades


title: Eirik Hundvin

text: Helheim


title: Eirik Hundvin

text: Immortal


title: Eirik Hundvin

text: Malsain


title: Eirik Hundvin

text: Mayhem


title: Eirik Hundvin

text: Obtained Enslavement


title: Eirik Hundvin

text: Old Funeral


title: Eirik Hundvin

text: Taake


title: Eirik Hundvin

text: Thorium


title: Eirik Hundvin

text: Trelldom


title: Eirik Hundvin

text: Windir


title: Joan Freeman

text: Joan Freeman (s. 8. tammikuuta 1942) on yhdysvaltalainen näyttelijätär.


title: Joan Freeman

text: Freeman oli lapsinäyttelijä, ja esiintyi ensimmäisessä elokuvassaan vuonna 1949, kun oli vain seitsenvuotias. Vuosina 1961 ja 1962 Freeman oli vakituinen näyttelijä sarjassa "Bus Stop", jossa hän esitti nuorta tarjoilijaa Elma Gahrigneriä. Sarjassa esiintyi myös Marilyn Maxwell.


title: Joan Freeman

text: Freeman näytteli myös Marilyn Hayesia elokuvassa "Pakokauhua vuonna nolla" vuonna 1962 veteraaninäyttelijöiden Ray Millandin ja Jean Hagenin sekä nuoren Frankie Avalonin kanssa. Freemanista ja Avalonista liikkui huhuja, että he olisivat olleet enemmänkin yhdessä elokuvan kuvausten aikana, mutta väitettä ei koskaan vahvistettu eikä hylätty.


title: Joan Freeman

text: Freeman esiintyi turistiopas Amelia Carterina elokuvassa "The Three Stooges Go Around the World in a Daze". Freeman tunnetaan parhaitaan rooleistaan kahdessa musikaalielokuvassa. Vuonna 1964 Freemanin esiintyi innokkaana Elvis Presleyn ihailijana elokuvassa "Huoleton kulkuri", ja vuonna 1967 hän oli Roy Orbisonin kanssa elokuvassa "The Fastest Guitar Alive".


title: Joan Freeman

text: Vuonna 1977 hän oli yksi kolmetoista jaksoa kestäneen "Code R:n" päähenkilöistä, ja hänen hahmonsa nimi oli Barbara Robinson. Tom Simcox esitti Freemanin aviomiestä, poliisipäällikkö Walt Robinsonia. Muita päähenkilöitä lyhytsarjassa olivat James Houghton ja Martin Kove. Sarja oli parodia sarjasta "Emergency!".


title: Joan Freeman

text: Freeman teki myös joitakin vierailuja eri televisiosarjoissa 50-luvulta 80-luvulle. Hänen viimeinen esiintymisensä oli "Ms. Jarvisina" vuoden 1984 kauhuelokuvassa "".


title: Juhani Mattila

text: Juhani Mattila (s. 1942) on lääketieteen tohtori. Hän on koulutukseltaan psykiatrian erikoislääkäri ja psykoanalyytikko. Mattila on kiinnostunut nöyryytysten vaikutuksista työkykyyn ja motivaatioon. Hänen mukaansa nöyryyttävät kokemukset ovat usein tärkein syy psyykkisiin häiriöihin ja parisuhdeongelmiin.


title: Astérix (vuoden 1999 videopeli)

text: Astérix on vuonna 1999 julkaistu videopeli PlayStationille. Pelin kehitti ja julkaisi "Driver"-peleistä tunnettu Infogrames. Peli julkaistiin PC:lle vuonna 2000 nimellä Astérix: The Gallic War.


title: Astérix (vuoden 1999 videopeli)

text: "Astérix" alkaa strategiapelillä, jonka maailmaan kuuluu Asterixin kylä ja Rooman leirit. Aina kun pelaaja valloittaa alueen, hän pääsee pelaamaan tasohyppelykenttää. Peli on siis tasohyppely- ja strategiapeli.


title: Samurai Warriors 2

text: Samurai Warriors 2 on jatko-osa pelille Samurai Warriors sekä "Samurai Warriors Xtreme Legends "ja "Samurai Warriors State of War" -peleille. Se on julkaistu PlayStation 2:lle ja Xbox 360:lle. Peli on tehty englannin ja japanin kielille.


title: Samurai Warriors 2

text: Peli julkaistiin Japanissa 23. tammikuuta 2006 ja Yhdysvalloissa 19. syyskuuta 2006.


title: Little Murders

text: Little Murders (televisioesityksessä käytetty nimeä "Pieniä murhia") on vuoden 1971 mustahuumorielokuva, jonka pääosissa olivat Elliott Gould ja Marcia Rodd. Elokuva kertoi tytöstä (Rodd) joka toi kotiinsa poikaystävänsä (Gould), jotta poika voisi tavata hänen vanhempansa, josta seuraa ampumisten ja muiden onnettomuuksien satunnainen sarja. Elokuvan ohjasi Alan Arkin.


title: Little Murders

text: Elokuva sai alkunsa näytelmänä, jonka kirjoitti Jules Feiffer, joka halusi näytelmänsä New Yorkin lavalle vuonna 1967, mutta näytelmää esitettiin vain seitsemän kertaa. Feiffer yritti uudestaan kohteenaan Royal Shakespeare Company, jota ohjasi Christopher Morahan Aldwych-teatterissa Lontoossa. Feiffer vei esityksen Yhdysvaltoihin, jossa sitä esitettiin Circle in the Squaressa New York Cityssä. Näyttelijäkaartiin kuuluivat muun muassa Linda Lavin, Vincent Gardenia, Elliott Gould, Donald Sutherland ja David Steinberg.


title: Little Murders

text: Elliott Gould osti näytelmän elokuvaoikeudet ja tuotti sen Jack Brodskyn kanssa, joka sai tuottajan työnimen. Kun Jules Feiffer sovelsi näytelmän elokuvamuotoon, hän lisäsi uusia kohtauksia, joihin kuuluivat kohtaus John Randolphin ja Doris Robertsin kesken. Randolph ja Roberts esittivät Gouldin hahmon vanhempia.


title: Little Murders

text: Elokuva sai Roger Greenspunilta lämpimän vastaanoton, mutta Roger Ebertin vastaus Chicago Sun-Times -lehdessä oli sitäkin innostuneempi.


title: Rudnja

text: Rudnja () on kaupunki Smolenskin alueella Venäjällä. Se sijaitsee Dneprin vesistöön kuuluvan Malaja Berezina -joen varrella 68 kilometriä Smolenskista luoteeseen. Rundjan kaupungin kautta kulkee Smolenskin ja Vitebskin välinen rautatie. Kaupunki on Rudnjan piirin keskus. Asukkaita on 10 029 henkeä (vuonna 2010).


title: Rudnja

text: Paikkakunta on saanut alkunsa samannimisestä kylästä. Vuonna 1868 sen kautta rakennettiin Riian ja Orjolin välinen rautatie. Kaupunginoikeudet Rudnja sai vuonna 1926. Toisen maailmansodan aikana kaupunki oli saksalaisten miehittämä. Nykyään siellä on lähinnä elintarviketeollisuutta.


title: Einar Hareide

text: Einar Hareide (24. lokakuuta 1899 Ålesund – 7. huhtikuuta 1983) oli norjalainen poliitikko, joka toimi kristillisen kansanpuolueen johtajana vuosina 1955–1967. Hän oli Hareidin kunnanvaltuuston jäsenenä vuosina 1931–1937 ja istui suurkäräjillä vuosina 1945–1965. Hän oli Pyhän Olavin ritarikunnan komentaja vuodesta 1965.


title: Jason Gould

text: Jason Emanuel Gould (s. 29. joulukuuta 1966 New York) on yhdysvaltalainen näyttelijä, käsikirjoittaja ja ohjaaja.


title: Jason Gould

text: Gouldin vanhemmat ovat laulaja-näyttelijä Barbra Streisand ja näyttelijä Elliott Gould, jotka erosivat 9. heinäkuuta 1971.


title: Jason Gould

text: Gould on esiintynyt elokuvassa Say Anything... vuonna 1989 ja elokuvassa "Vuorovetten prinssi" vuonna 1991. Vuonna 1997 Gould teki West End -debyyttinsä näytelmässä "The Twilight of the Golds" Arts Theatressa, jossa hän esitti oopperasuunnittelija Davidin osan. Vuonna 1997 hän myös kirjoitti, tuotti ja ohjasi lyhytelokuvan "Inside Out", jossa esitti itse Aaronia. Gouldin oikea isä, Elliott Gould, esitti Gouldin hahmon isää kyseisessä lyhytelokuvassa.


title: Jason Gould

text: Noin vuonna 1991 pienet uutislehdet julistivat Gouldin olevan homoseksuaali. Gouldin äiti, Barbra Streisand antoi oman kommenttinsa aiheesta The Advocate -lehdessä, joka julkaistiin 17. elokuuta 1999.


title: Roberta Collins

text: Roberta Collins (17. marraskuuta 1944 – 16. elokuuta 2008) oli televisio- ja elokuvanäyttelijä, joka tunnettiin viehättävästä ulkonäöstään, vaaleista, kiharista hiuksista ja yhdennäköisyydestään Marilyn Monroen kanssa. Hänen roolejaan olivat muun muassa prostituoitu Clara Tobe Hooperin elokuvassa "Eaten Alive" ja Matilda the Hun sci-fi-komediassa "Kalmanralli 2000" ("Death Race 2000").


title: Roberta Collins

text: Collins kuoli 16. elokuuta vuonna 2008 sydänkohtaukseen.


title: From the Darkest Past

text: From the Darkest Past on norjalaisen black metal -yhtye Mayhemin bootleg-albumi.


title: From the Darkest Past

text: Albumi sisältää yhtyeen tunnetuimman albumin, "De Mysteriis Dom Sathanasin" raakamiksausversiot, jotka äänitettiin 16. toukokuuta 1992. Näissä kappaleissa bassoa soittaa Varg "Count Grishnackh" Vikernes, joka myöhemmin murhasi Mayhem-kitaristi Euronymouksen. Tästä syystä hänen bassoraitojensa äänenvoimakkuutta madallettiin lopulliselle versiolle. "From the Darkest Pastin" versioissa äänenlaatu on heikompi, mutta bassokitara ja muut matalat äänialat kuuluvat selkeämmin kuin lopullisessa versiossa. Eräissä kappaleissa on mukana myös intro, jotka "De Mysteriis Dom Sathanasin" versioista on leikattu pois: "Funeral Fog" alkaa lyhyellä rumpusoololla ja "De Mysteriis Dom Sathanas" ambient-tyyppisellä introlla.


title: From the Darkest Past

text: Bootleg on nimetty Mayhemin "From the Dark Past" -kappaleen mukaan. Ironisesti se on kuitenkin ainoa "De Mysteriis Dom Sathanas" -albumin kappale, jonka raakaversiota ei albumilla ole.


title: From the Darkest Past

text: "From the Darkest Past" on julkaistu useita kertoja erilaisina versiona. Ensimmäinen versio on eri tietojen mukaan 1990-luvun alusta, noin vuodelta 1993. Eri julkaisuissa on välillä erilaisia kansia. Yleisin kansi (kuvassa) esittää Nidarosin tuomiokirkkoa, samoin kuin "De Mysteriis Dom Sathanasin" kansikin.


title: From the Darkest Past

text:
Seuraava kappaleluetelo on Demonomancy Recordsin vuoden 2008 laitoksen (DNR 001) mukainen:Kappaleet 1-7 ovat "De Mysteriis Dom Sathanasin" raakamiksausversiot vuodelta 1992.
Kappaleet 8 & 9 ovat kaksi Deadin kanssa vuonna 1990 levytettyä promokappaletta.
Kappaleet 10-13 ovat instrumentaaliharjoituksia vuodelta 1986. Viimeistä kappaletta lukuun ottamatta ne löytyvät studioversioina "Deathcrush"-EP:ltä.


title: Louise Breslau

text: Louise Catherine Breslau (alk. Maria Luise Katharina Breslau 6. joulukuuta 1856 München, Saksa – 12. toukokuuta 1927) oli saksalaissyntyinen taiteilija.


title: Louise Breslau

text:
Münchenissä syntynyt Breslau asui lapsuutensa Sveitsissä Zürichissä. Aikuisena hän asettui Pariisiin. Astmaa sairastaneen Breslaun ajanvietteenä oli lapsena piirtäminen, kun hän joutui pitkiksi ajoiksi vuodepotilaaksi. Vaikka hän oli aikansa suosituimpia muotokuvamaalareita, hänen kuolemansa jälkeen hänet ja hänen työnsä on lähes unohdettu. Vasta 2000-luvulla on kiinnostus häntä kohtaan herännyt uudelleen.
Breslau oli varakkaasta porvarisperheestä. Hänen isänsä oli arvostettu naistentauteihin erikoistunut lääkäri, joka Breslaun ollessa kaksivuotias sai viran Sveitsistä Zürichin yliopistosta, ja näin Sveitsistä tuli perheen kotimaa. Perheen isä kuoli yllättäen joulukuussa 1866 saatuaan ruumiinavausta tehdessään stafylokokkitartunnan.


title: Louise Breslau

text: Päästäkseen taideopintojen pariin Breslau muutti Pariisiin ja meni opiskelemaan Académie Julianiin, joka tuolloin oli harvoja taideoppilaitoksia, joihin naiset pääsivät opiskelemaan. 1879 hän sai Pariisin salonkiin omakuvansa "Tout passé". Hän avasi pian ateljeen ja käytti tämän jälkeen nimeä Louise Catherine Breslau. Hänen töitään oli salongissa esillä vuosittain, ja hänet palkittiin mitalilla. Hän sai myös Kunnialegioonan palkinnon. Hänestä tuli suosittu taiteilija ja arvostettu kollegojen piirissä. Hänen pitkäaikainen mallinsa, muusansa ja rahoittajansa oli Madeleine Zillhardt.


title: Mary Woronov

text: Mary Woronov (s. 8. joulukuuta 1943) on yhdysvaltalainen näyttelijä, joka tunnetaan rooleistaan kulttielokuvissa. Woronov on esiintynyt yli kahdeksassakymmenessä elokuvassa, ja on myös tehnyt joitakin esiintymisiä televisiosarjoissa, kuten "Charlien enkeleissä" ja "Ritari Ässässä". Woronov on kirjoittanut kirjat "Blind Love" ja "Swimming Underground: My Years in the Warhol Factory".


title: Mary Woronov

text: Woronov syntyi Floridan Palm Beachissa hotellissa, joka oli muutettu toisen maailmansodan aikana sairaalaksi. Hän kasvoi Brooklynissa äitinsä Carol Eschholzin ja adoptioisänsä, syöpäkirurgi Victor D. Woronovin, kanssa.


title: Mary Woronov

text: Woronov tanssi The Velvet Undergroundin kanssa Andy Warholin Exploding Plastic Inevitable -showssa.


title: Mary Woronov

text: Hänen merkittävimmät esiintymiset olivat vuoden 1975 kulttielokuvassa "Kalmanralli 2000" ja vuoden 1979 elokuvassa "Rock 'n' Roll High School", mutta hänen läpimurtonsa oli vuoden 1982 kulttifilmissä "Paistinpannumurhaajat". Hän esiintyi muutamissa elokuvissa Paul Bartelin kanssa, ja on tehnyt myös vierailuja tv-ohjelmissa, kuten sarjoissa Buck Rogers in the 25th Century, Charlien enkelit, Ritari ässä, Moukarimies, Babylon 5 ja .


title: Mary Woronov

text: Woronov esiintyi Babylon 5:ssä nimellä Ko'Dath. Hänen oli tarkoitus tulla sarjaan vakituiseksi hahmoksi, mutta lähti osoitettuaan, ettei kokenut kasvojenkohotusta ja yksityiskohtaista meikkaamista välttämättömäksi roolihahmolleen.


title: Meksikon ekologinen vihreä puolue

text: Meksikon ekologinen vihreä puolue (esp. "Partido Verde Ecologista de México") on yksi kuudesta Meksikon kongressissa edustetusta puolueesta. Edustajainhuoneen 500 paikasta sillä on seitsemäntoista. Senaatissa sillä on viisi paikkaa 128:sta.


title: Meksikon ekologinen vihreä puolue

text: Puoluetta on johtanut vuodesta 2001 Jorge Emilio González Martínez, joka on sen perustaneen Jorge González Torresin poika.


title: Meksikon ekologinen vihreä puolue

text: Puolue on pyrkinyt palauttamaan kuolemanrangaistuksen Meksikoon, mistä syystä Euroopan vihreä puolue ei enää tunnusta sitä vihreiden puolueiden joukkoon kuuluvaksi. Euroopan vihreiden mukaan kuolemanrangaistuksen vastustaminen on kaikkien vihreiden jakama perusarvo. Vuoden 2001 Global Greens Charter ei hyväksy kuolemanrangaistuksen käyttöä.


title: Life Eternal

text: Life Eternal norjalaisen black metal -yhtye Mayhemin demo-EP. Se sisältää viisi raakamiksauskappaletta Mayhemin ensimmäisen albumin "De Mysteriis Dom Sathanasin" äänityssessioista.


title: Life Eternal

text: Kappaleet ovat laulaja Attila Csiharin tekemiltä nauhoilta laulujen äänityksien aikana. Mukana on useita pieniä muutoksia verrattuna lopullisiin versioihin, merkittävimpänä kitarasoolon kaiku "Life Eternalissa" ja "Funeral Fogin" aloittava rumpuintro. Miksauksissa basso on kovemmalla ja rummut heikommalla kuin lopullisessa versiossa.


title: Life Eternal

text: Albumin kansi on mukailtu "De Mysteriis Dom Sathanasin" kannesta: kumpikin esittää Nidarosin tuomiokirkkoa, mutta eri kuvakulmista. "Life Eternal" on julkaistu vain DVD-boksissa. Sen on julkaissut Attilan oma levy-yhtiö Saturnus Records.


title: Unikeonpäivä (Naantali)

text: Naantalin Unikeonpäivä, myös nimellä Unikeonkestit, on unikeonpäivänä 27. heinäkuuta Naantalissa järjestettävä tapahtuma, jossa valitaan vuosittain valtakunnan virallinen Unikeko. Naantalissa Unikeonpäivää on vietetty ainakin 1880-luvulta lähtien.


title: Unikeonpäivä (Naantali)

text: Naantalin Unikeonpäivän ohjelmaan kuuluu muun muassa aamulla alkava herätyskulkue, Unikeon mereen heitto, Unikeon kulkue, lasten pukukilpailu, musiikki- ja teatteriesityksiä sekä markkinatori.


title: Unikeonpäivä (Naantali)

text: Kun unikeonpäivää alettiin viettää Naantalissa 1880-luvulla, se oli nykyistä riehakkaampaa. Silloin aamu-unisia rangaistiin heittelemällä heitä takiaisilla.


title: Unikeonpäivä (Naantali)

text: Unikeonpäivä oli 1920-luvulle saakka lähinnä kesä- ja kylpylävieraiden juhla. Paikallisista ainakin lapset osallistuivat päivään, myymällä keräämiään takiaisia. Toinen maailmansotakin vaikutti unikeonpäivään, ja hiljaiseen kesäkaupunkiin houkuteltiin turisteja monivärimainoksilla ja ilmaisilla pullakahveilla.


title: Unikeonpäivä (Naantali)

text: Perinne jäi vähäksi aikaa tauolle, kunnes sitä jatkettiin vuonna 1959. Silloin veteen tippuminen ei ollut niinkään kunnia-asia vaan kaupungin työntekijöiden virkavelvollisuus. Kaupungin talonmies Jaakko Sajo toimi Unikekona vuosina 1958–1968 ja talonmies Jaakko Väätänen vuonna 1969. Unikeoksi aiottiin nimetä ainoastaan Jaakkoja, sillä heille saattoi laulaa ”Jaakko-kulta herää jo” -laulua. Vuonna 1970 tämä kriteeri kuitenkin jätettiin pois ja siitä lähtien Unikeoksi on valittu henkilö, joka on tehnyt Naantalia tunnetuksi myönteisellä tavalla tai muuten tehnyt hyvää Naantalin eteen.


title: Unikeonpäivä (Naantali)

text: 1970-luvun alussa syntyi Unikeon kestit, jotka kestivät pisimmillään viisi päivää. Tultaessa 1980-luvun puoliväliin unikeonpäivän juhlinta toi kaupunkiin lieveilmiöitä, alkoi esiintyä rauhattomuutta ja järjestyshäiriöitä. Sen jälkeen ohjelmaa alettiin muuttaa rauhallisemmaksi ja Naantalin perhematkailuimagoon sopivammaksi.


title: Unikeonpäivä (Naantali)

text: Helsingin Sanomissa Naantalin Unikeonpäivää kuvattiin 28. heinäkuuta 1967 seuraavalla tavalla:


title: Talviolympialaiset 2018

text: XXIII talviolympialaiset järjestettiin 8.–25. helmikuuta 2018 Etelä-Korean Pyeongchangissa. Avajaiset järjestettiin 9. helmikuuta.


title: Talviolympialaiset 2018

text: Etelä-Korea on hakenut aikaisemmin talviolympialaisia vuosille 2010 ja 2014. Olympialaiset ovat ensimmäiset talviolympialaiset Etelä-Koreassa, mutta toiset olympialaiset kaiken kaikkiaan, sillä maan pääkaupungissa Soulissa järjestettiin vuoden 1988 kesäolympialaiset.


title: Talviolympialaiset 2018

text: 3. huhtikuuta 2017 NHL:n johto ilmoitti, että NHL-pelaajat eivät osallistu vuoden 2018 talviolympialaisiin.


title: Talviolympialaiset 2018

text:
Pitopaikka päätettiin KOK:n yleiskokouksessa 6. heinäkuuta 2011 Durbanissa, Etelä-Afrikassa. Kilpailujen järjestäjäksi oli kolme hakijaa.
Olympiatuli aloitti matkansa Kreikasta 24. joulukuuta 2017. Olympiatulen matka päättyi 9. helmikuuta 2018 Pyeongchangin olympiastadionille. Viestinviejiä oli yhteensä 7 500, määrä kuvastaa Korean niemimaan 75 miljoonaa asukasta. Olympiatuli kulki yli 60 kohteessa ja kaupungissa Etelä-Koreassa. Olympiatulen sytytti avajaisseremoniassa paikallinen taitoluistelija Kim Yu-na luistellen samalla tulen juurella.


title: Talviolympialaiset 2018

text: Suomalaisina viestinviejinä tulta kantoi yhteensä neljä suomalaista: Brother Christmas, Pekka Hyysalo, Kaj Kunnas ja Janet Grundström.


title: Talviolympialaiset 2018

text: Pyeongchangin talviolympialaisissa 2018 ratkaistaan 102 kultamitalia 15 lajissa.


title: Talviolympialaiset 2018

text: Lähde: Vuoden 2018 talviolympialaisiin osallistui 2 922 urheilijaa 92 maasta. Ecuador, Eritrea, Kosovo, Malesia, Nigeria ja Singapore osallistuivat ensimmäistä kertaa talviolympialaisiin, lisäksi Bolivia ja Puerto Rico palasivat pitkän tauon jälkeen talviolympialaisiin. Puolestaan Venäjä diskattiin vuoden 2018 olympialaisista valtiojohtoisen dopingjärjestelmän takia 5. joulukuuta 2017. Alun perin Dominican ja Perun oli tarkoitus osallistua, mutta molempien maiden kansalliset olympiakomiteat halusivat palauttaa kiintiöpaikat FIS:lle.


title: Talviolympialaiset 2018

text: Aasia


title: Talviolympialaiset 2018

text: Afrikka


title: Talviolympialaiset 2018

text: Amerikka


title: Talviolympialaiset 2018

text: Eurooppa


title: Talviolympialaiset 2018

text:
Oseania
Kansainvälinen olympiakomitea


title: Talviolympialaiset 2018

text: Maat, jotka osallistuivat vuonna 2014, mutta eivät vuonna 2018.Kisojen tunnus julkaistiin jo vuonna 2013. Tunnus muodostuu korean kielen kirjoustusjärjestelmän hangulin kirjaimista ㅍ p ja ㅊ ch. Nämä tulevat kisapaikan Pyeongchangin nimestä. Korealaisen filosofian mukaan kirjain ㅍ edustaa taivasta, maata ja ihmisyyttä ja kirjain ㅊ on muodoltaa lumihiutale.


title: Talviolympialaiset 2018

text: Nimi Pyeongchang yleensä kirjoitetaan muodossa PyeongChang jotta vältyttäisiin sekaantumista Pohjois-Korean pääkaupungin Pyeongyangin nimen kanssa.


title: Talviolympialaiset 2018

text: Kisalippujen hinnat julkaistiin toukokuussa 2016, ja niiden myynti aloitettiin saman vuoden marraskuussa. Lippujen hinnat vaihtelivat 20 tuhannesta Etelä-Korean wonista (noin 15 euroa) 900 tuhanteen woniin (noin 690 euroa). Liput avajaisiin maksoivat halvimmillaan 220 000 wonia (noin 170 euroa) ja kalleimmillaan puolitoista miljoonaa wonia (noin 1 130 euroa) .


title: Talviolympialaiset 2018

text: Kisojen viralliset maskotit ovat Soohorang (수호랑) sekä Bandabi (반다비). Maskotit julkaistiin vuonna 2014.


title: Talviolympialaiset 2018

text: Soohorang on valkoinen tiikeri. Tiikeri on isossa roolissa korealaisessa mytologiassa ja se kuvastaa luottamusta, voimaa ja turvaa. Korean kielessä nimi Soohorang tarkoittaa kirjamiellisesti "suojelu tiikeri" .


title: Talviolympialaiset 2018

text: Bandabi on lajiltaan kauluskarhu. Karhulaji on hyvin yleinen Korean niemimaalla. Karhu symboloi vahvaa tahtoa ja rohkeutta.


title: Talviolympialaiset 2018

text: Korealainen laulaja Taeyang aikoo julkaista ”LOUDER”-nimisen kappaleen. Kappale on saanut inspiraationsa olympialaisista, ja se tullaan kuuluvasti esittämään olympialaisten avajaisissa. Taeyang tunnetaan Big Bang -poikayhtyeen jäsenenä.


title: Private Parts

text: Private Parts on vuoden 1972 kauhukomediaelokuva, jonka ohjasi Paul Bartel.


title: Private Parts

text: Kun Cheryl ja hänen kämppäkaverinsa riitelevät, muuttaa Cheryl tätinsä hotelliin, eikä palaa kotiinsa Ohioon. Vuokralaiset ovat hyvin omituisia, täti Marthalla on pakkomielle hautajaisiin, murhaaja on jalkaisin, ja kokematon ja luottavainen Cheryl voi olla seuraava uhri. Cheryl tahtoo tulla kohdelluksi kuin nainen, ja hän uskoutuu komealle valokuvaaja Georgelle, joka nukkuu vesitäytteisen nuken kanssa ja vakoilee kylpevää Ceryliä. Jeff, naapuruston kirjuri, saattaa olla Cherylin ainoa liittolainen. Entä mitä tapahtui Alicelle, mallille, joka asui ennen Cheryliä tämän huoneessa?


title: Mamin pahat tytöt

text: Mamin pahat tytöt ("Big Bad Mama") on vuoden 1974 yhdysvaltalainen elokuva, jonka tuotti Roger Corman ja jossa esiintyivät Angie Dickinson, William Shatner ja Tom Skerritt. Elokuvaa voi verrata Bonnien ja Clyden kolmiodraamaan. Elokuvaa seurasi kolmentoista vuoden kuluttua vuonna 1987 jatko-osa "Big Bad Mama II".


title: Mamin pahat tytöt

text: Wilma (Dickinson) ottaa hoitaakseen entisen rakastajansa (Shatner) laittoman bisneksen, joka ei ole edes tuottoisa. Wilma tapaa pankkiryöstäjä Fredin (Skerritt), joka kutsuu Wilman ja hänen tyttärensä mukaan seuraavaan suureen ryöstöönsä. Wilma kidnappaa miljonäärin tyttären toivoen rikastuvansa lunnasrahoilla.


title: Anni Polva -palkinto

text: Anni Polva -palkinto on Lounais-Suomen kirjailijat ry:n vuonna 2007 perustama Anni Polvan mukaan nimetty lasten- ja nuortenkirjallisuuspalkinto. Se myönnetään joka toinen vuosi korkeatasoisen suomenkielisen nuorten tai lasten kirjasarjassa ilmestyneen kirjan tekijälle.


title: Anni Polva -palkinto

text: Lounais-Suomen kirjailijat haluaa palkinnolla lisätä sarjakirjojen arvostusta ja myös saada kirjailijoita kirjoittamaan laadukkaita sarjakirjoja. Palkinto on tunnustus, eikä siihen liity rahapalkintoa. Vuonna 2015 Anni Polvan syntymästä oli kulunut sata vuotta, minkä kunniaksi jaettiin myös tuhannen euron rahapalkinto.


title: Hollywood Boulevard (elokuva)

text: Hollywood Boulevard on vuoden 1976 elokuva, jonka ohjasivat Joe Dante ja Allan Arkush. Elokuvan naispääosaa esitti Candice Rialson, ja muita näyttelijöitä ovat muun muassa Paul Bartel, Mary Woronov, Tara Strohmeier ja Jeffrey Kramer.


title: Hollywood Boulevard (elokuva)

text: Elokuva tunnetaan parhaiten siitä, että siinä on kohtauksia muista elokuvista. Roger Corman tarjosi elokuvantekoa Dantelle, jos hän saisi elokuvan budjetin hyvin alhaiseksi. Dante onnistui haasteessa kirjoittamalla käsikirjoituksen, joka hyötykäytti muissa elokuvissa jo nähtyjä kohtauksia, jotka tulivat uusia kohtauksia halvemmiksi. Vaikka tämä ei ollutkaan harvinaista matalabudjettisille elokuville, "Hollywood Boulevard" vei tekniikan liiallisuuksiin.


title: Teppo Kesäläinen

text: Teppo Pellervo Kesäläinen (s. 15. helmikuuta 1942 Pori) on entinen suomalainen kilpasoutaja.


title: Teppo Kesäläinen

text: Kesäläinen edusti Suomea Tokion 1964 olympialaisissa perämiehellisessä nelosessa. Joukkue karsiutui keräilyerissä. MM-kilpailuissa Kesäläinen sijoittui yhdeksänneksi vuonna 1962 sekä EM-kilpailuissa kahdeksanneksi vuonna 1963 ja yhdeksänneksi vuonna 1964.


title: Teppo Kesäläinen

text: Nesteen Soutajia ja Wärtsilän Soutajia edustanut Kesäläinen voitti eri luokissa 15 Suomen mestaruutta vuosina 1962–1971.


title: Teppo Kesäläinen

text: Kesäläinen oli ammatiltaan putkiasentaja.


title: Ismo Kanerva

text: Ismo Olavi Kanerva (s. 2. kesäkuuta 1942 Turku) on entinen suomalainen kilpasoutaja.


title: Ismo Kanerva

text: Kanerva edusti Suomea Tokion 1964 olympialaisissa perämiehellisen nelosen perämiehenä. Joukkue karsiutui keräilyerissä. EM-kilpailuissa Kanerva sijoittui kahdeksanneksi vuonna 1963 ja yhdeksänneksi vuonna 1964.


title: Ismo Kanerva

text: Wärtsilän Soutajia edustanut "Iska" Kanerva voitti nelosessa ja kahdeksikossa viisi Suomen mestaruutta vuosina 1960–1964.


title: Ib Melchior

text: Ib Jørgen Melchior (17. syyskuuta 1917 Kööpenhamina, Tanska – 14. maaliskuuta 2015 West Hollywood, Kalifornia, Yhdysvallat) oli kirjailija, elokuvatuottaja, elokuvaohjaaja ja matalan budjetin elokuvakäsikirjoittaja.


title: Ib Melchior

text: Melchiorin romaaneihin kuuluvat muun muassa "Code Name: Grand Guignol", "Eva", "The Haigerloch Project", "The Marcus Device", "Order of Battle: Hitler’s Werewolves", "Sleeper Agent", "The Tombstone Cipher" ja "The Watchdogs of Abaddon".


title: Ib Melchior

text: Hänen tietoteoksiinsa kuuluvat kirjat "Quest: Searching for Germany’s Nazi Past" ja "Lauritz Melchior: The Golden Years of Bayreuth". Vaimonsa Cleo Baldonin kanssa Ib Melchior kirjoitti kirjat "Reflections on the Pool: California Designs for Swimming" ja "Steps & Stairways".


title: Ib Melchior

text: Melchior kirjoitti myös "Hour of Vengeance" -näytelmän, jonka perustana oli viikinki Amledin tarina, joka inspiroi myös William Shakespearea Hamletin kirjoittamisessa.


title: Ib Melchior

text: Melchior kirjoitti ja ohjasi "The Angry Red Planetin" vuonna 1959 ja vuonna 1964 elokuvan "The Time Travelers". Televisiolle Melchior kirjoitti alkuperäisen "Äärirajoilla"-sarjan toisen tuotantokauden jakson ”The Premonition”.


title: Ib Melchior

text: Paul Bartel sovelsi Melchiorin novellia ”The Raceria” elokuvamuotoon kulttielokuvaan "Kalmanralli 2000" vuonna 1975. Myöhemmin "Kalmanralli 2000" tehtiin uudestaan vuonna 2008, ja sen nimeksi tuli "Death Race – Kuolonajot".


title: Ib Melchior

text: Militant Order of Saint Brigitte of Sweden myönsi vuonna 1965 Melchiorille komentajamerkin.


title: Ib Melchior

text: Melchior kuoli 97-vuotiaana kotonaan Kalifornian West Hollywoodissa 14. maaliskuuta 2015.


title: Mauno Maisala

text: Mauno Kalevi Maisala (s. 26. elokuuta 1933 Koivisto) on entinen suomalainen kilpasoutaja.


title: Mauno Maisala

text: Maisala edusti Suomea Tokion 1964 olympialaisissa perämiehellisessä nelosessa. Joukkue karsiutui keräilyerissä. EM-kilpailuissa Maisala sijoittui kahdeksanneksi vuonna 1963 ja yhdeksänneksi vuonna 1964.


title: Mauno Maisala

text: ”Manu” Maisala edusti seuratasolla Wärtsilän Soutajia, Nesteen Soutajia ja Turun Soutajia. Hän voitti eri luokissa kymmenen Suomen mestaruutta vuosina 1959–1965.


title: Mauno Maisala

text: Mauno Maisala oli ammatiltaan levyseppä. Hänen isoveljensä Matti Maisala oli myös soudun olympiaedustaja.


title: Lucy Hale

text: Karen Lucille ”Lucy” Hale (s. 14. kesäkuuta 1989 Memphis, Tennessee) on yhdysvaltalainen näyttelijä ja laulaja. Hänet tunnetaan parhaiten "Valehtelevat viettelijät" -televisiosarjasta. Halella on levytyssopimus Hollywood Recordsin kanssa.


title: Lucy Hale

text: Lucy Hale syntyi Memphisissä, Tennesseessä Julie Knightille ja Preston Halelle. Hänen äitinsä on ammatiltaan sairaanhoitaja. Halella on vanhempi sisko Maggie, velipuoli Wes ja siskopuoli Kirby. Hale oli lapsena kotikoulussa. Hän myös harrasti näyttelemistä ja otti laulutunteja. Musiikkia hän on kutsunut "ensirakkaudekseen". Elokuussa 2012 Hale paljasti kärsineensä syömishäiriöstä.


title: Lucy Hale

text: Hale teki debyyttinsä näyttelijänä vuonna 2005 vieraillessaan televisiosarjassa "Ned's Declassified". Sitä ennen hän esiintyi vuonna 2003 tosi-tv -ohjelmassa "American Juniors", jossa hän oli mukana laulukvintetissä. Sittemmin hän on tehnyt vierailevia rooleja muun muassa televisiosarjoissa "O.C.", "C.S.I. Miami", "Rakkauden anatomia" ja "Ensisilmäyksellä". Hän esiintyi myös Disney Channelin komediasarjan "Waverly Placen velhot" parissa jaksossa.


title: Lucy Hale

text: Vuonna 2007 Hale sai merkittävän roolin lyhyeksi jääneestä televisiosarjasta "Bionic Woman".


title: Lucy Hale

text: Halen elokuvadebyytti oli "Neljä tyttöä ja maagiset farkut 2", jossa hän esitti yhden päähenkilön pikkusiskoa. Hän on näytellyt myös muun muassa elokuvissa "Tuhkimotarina 3" ("Cinderella Story: Once Upon a Song") ja "Scream 4". Vuosina 2010–2017 Hale näytteli tv-sarjassa "Valehtelevat viettelijät" Aria Montgomerya. Hän voitti roolistaan useita Teen Choice -palkintoja.


title: Lucy Hale

text: Vuonna 2014 Hale oli ehdolla naispääosaan elokuvassa "Fifty Shades of Grey", mutta hävisi roolin Dakota Johnsonille.


title: Lucy Hale

text: Hale julkaisi debyyttialbuminsa "Road Between" vuonna 2014. Hänen musiikillisia esikuviaan ovat olleet Shania Twain, Faith Hill ja Britney Spears.


title: Matti Maisala

text: Matti Antero Maisala (s. 14. marraskuuta 1931 Koivisto) on entinen suomalainen kilpasoutaja.


title: Matti Maisala

text: Maisala edusti Suomea Rooman 1960 olympialaisissa perämiehellisessä nelosessa. Joukkue karsiutui välierissä. Maisala kilpaili kolmissa Pohjoismaiden mestaruuskilpailuissa vuosina 1957–1961 sekä viidessä maaottelussa.


title: Matti Maisala

text: ”Masa” Maisala edusti seuratasolla Wärtsilän Soutajia ja Turun Soutajia. Hän voitti eri luokissa kahdeksan Suomen mestaruutta vuosina 1957–1962.


title: Matti Maisala

text: Matti Maisalan pikkuveli Mauno Maisala oli myös soudun olympiaedustaja.


title: Valto Vaalikivi

text: Valto Vaalikivi (s. 1941 Turku) on uusikaupunkilainen taidemaalari ja kuvanveistäjä. Vaalikivi oli myös kuvataideopettaja eläkkeelle lähtöönsä saakka.


title: Valto Vaalikivi

text: Vaalikivi opiskeli Turun Taideyhdistyksen piirustuskoulussa vuosina 1960–62 ja Taideteollisessa oppilaitoksessa 1970 ja 1998–2000 Taideteollisessa korkeakoulussa.


title: Valto Vaalikivi

text: Vaalikivi valittiin Naantalissa Unikeoksi vuonna 1971.


title: Pekka Sylvander

text: Pekka Einari Sylvander (s. 10. tammikuuta 1943 Salo) on entinen suomalainen kilpasoutaja.


title: Pekka Sylvander

text: Sylvander edusti Suomea kaksissa olympialaisissa. Tokiossa 1964 hän karsiutui perämiehellisen nelosen keräilyerissä ja Méxicossa 1968 perämiehettömän kaksikon keräilyerissä. Vuoden 1962 MM-kilpailuissa hän sijoittui nelosessa yhdeksänneksi kuten myös vuoden 1964 EM-kilpailuissa. Pohjoismaiden mestaruuskilpailuissa hän saavutti pronssia vuosina 1965 ja 1967.


title: Pekka Sylvander

text: Nesteen Soutajia edustanut Sylvander voitti eri luokissa 16 Suomen mestaruutta vuosina 1962–1972. Hänen vaimonsa Eija Sylvander (o.s. Aava) voitti soudussa kahdeksan Suomen mestaruutta.


Kasvatustiede: Pedagogisen ihmistyön tiede on Juha Hämäläisen ja Elina Nivalan vuonna 2008 ilmestynyt kirja kasvatustieteestä. Teos ei ole varsinainen kasvatustieteen oppikirja vaan se esittelee tekijöidensä käsityksiä kasvatuksesta ja sen tutkimuksesta. Tekijöiden tarkoituksena on muodostaa kirjassa yleiskäsitys kasvatuksesta toimintana ja tutkimuksen kohteena. Kirjassa tarkastellaan kasvatuksen luonnetta ja pyritään jäsentämään kasvatustutkimuksen tavoite tämän perusteella. Kasvatusta tarkastellaan koulukasvatusta laajempana käsitteenä. Tekijät ottavat kantaa kasvatustutkimuksen peruskysymyksiin ja luonteeseen.


title: UEFA Regions’ Cup

text: UEFA Regions’ Cup on Euroopan jalkapalloliiton UEFAn järjestämä kilpailu amatöörijoukkueille. Ensimmäistä kertaa UEFA Regions’ Cup järjestettiin vuonna 1999. Turnaus kestää karsintapeleineen ja alkulohkoineen kaksi vuotta niin, että lopputurnaus pelataan aina parittomina vuosina.


title: UEFA Regions’ Cup

text: UEFA Regions’ Cupin edeltäjä UEFA Amateur Cup järjestettiin neljästi vuosina 1967, 1970, 1974 ja 1978.


title: UEFA Regions’ Cup

text: Kaikki cupiin osallistujat ovat amatöörijoukkueita. Jokaisesta maasta saa osallistua yksi joukkue. Osallistujat ovat yleensä maakuntien tai muiden hallinnollisten alueiden joukkueita.


title: UEFA Regions’ Cup

text: Suomea turnauksessa ovat edustaneet Suomen Palloliiton piirijoukkueet sekä seurajoukkueet, jotka ovat kuitenkin esiintyneet turnauksessa oman piirinsä nimellä. Vuodesta 2012 alkaen Suomea edustaa Palloliiton järjestämän Suomen Regions’ Cupin voittaja. Siihen ovat oikeutettuja osallistumaan Kolmosessa ja sitä alemmilla sarjatasoilla pelaavat joukkueet.


title: UEFA Regions’ Cup

text: Regions’ Cup alkaa elo-syyskuussa 2012 karsintakierroksella (Preliminary round), jossa on kaksi neljän joukkueen lohkoa. Lohkovoittajat sekä paras lohkokakkonen pääsevät jatkoon. Molemmat lohkot pelataan jonkun siihen osallistuvan joukkueen järjestämänä yksinkertaisena turnauksena.


title: UEFA Regions’ Cup

text: Välieräkierrokselle (Intermediate round) osallistuu yhteensä 32 joukkuetta, jotka on jaettu kahdeksaan neljän joukkueen lohkoon. Ottelut pelataan elokuun 2012 ja huhtikuun 2013 välisenä aikana. Lohkovoittajat selviät lopputurnaukseen. Jokaisen lohkon ottelut pelataan karsintakierroksen tavoin jonkun lohkoon osallistuvan joukkueen isännöimäna.


title: UEFA Regions’ Cup

text: Lopputurnaus (Final round) pelataan kesäkuussa 2013 kahdessa neljän joukkueen yksinkertaisessa lohkossa. Voittajat kohtaavat toisensa loppuottelussa. UEFA valitsee lopputurnauksen isäntämaan siihen selvinneiden joukkueiden keskuudesta.


title: Helmer Ringgren

text: Karl Vilhelm Helmer Ringgren (29. marraskuuta 1917 – 26. maaliskuuta 2012) oli teologi ja uskontotieteilijä. Hän toimi uskontohistorian professorina Åbo Akademissa 1962–1964 ja eksegetiikan professorina Uppsalan yliopistossa 1964–1983.


title: LH Aviation LH-10 Ellipse

text: LH-10 Ellipse on kevyehkö komposiittirakenteinen experimental-lentokone, jonka on suunnitellut ranskalainen LH Aviation. Kone on kaksipaikkainen. Sen erikoisuuksiin kuuluu muun muassa työntöpotkuri.


title: Unkka T. Kumiankka

text: Unkka T. Kumiankka on kenties William Van Hornin merkittävin hahmoluomus. Hän lienee Roope Ankan serkku, mutta häntä on väitetty myös hänen veljekseen. Unkka on suurikokoinen, pitkäpartainen sekä pukeutuu vihreään takkiin ja knalliin. Unkka T. Kumiankka ei ole yleisin sarjakuvahahmo, mutta hänet nähdään silti useassa sarjakuvassa. Myös Aku Ankka on hänen veljensä/serkkunsa. Unkka yrittää usein teeskennellä rikasta ja elääkin seurapiirielämässä Roopen siivellä. Unkka on useissa jaksoissa rakastunut johonkin naiseen, ja eräässä jaksossa hän rakastuu Milla Magiaan, mutta Milla käyttää tilaisuutta hyväksi eikä oikeasti pidä Unkasta. Unkan jalat ovat hyvin suurikokoiset verrattuna muihin ankkoihin. Don Rosan mielestä Unkka ei ole Akulle eikä Roopelle sukua, ja on siksi jättänyt Unkan pois Aku Ankan sukupuusta.


title: Scribblenauts

text: Scribblenauts on 5TH Cell Median kehittämä pulmapeli. Peli on julkaistu Nintendo DS:lle vuonna .


title: Scribblenauts

text: Pelissä käytetään sanoja pulmien ratkaisemiseen ja pelissä etenemiseen. Suurin kritiikki pelissä liittyy stylus-osoitinkynällä ohjaukseen.


title: Scribblenauts

text: Pelissä ohjataan hahmoa nimeltä Maxwell. Tarkoitus on kerätä Starite-tähti jokaisesta tasosta. Pelissä voi kirjoittaa näytölle sanan, jonka merkitys (esine tai adjektiivi) ilmestyy peliin.


title: Scribblenauts

text: Stariten voi saada eri tavoin eri tasoissa. Pelissä on kahdenlaisia tasoja: pulmatasoja ja toimintatasoja. Pulmatasoissa Stariten saa, kun suoritat jonkin tehtävän. Toimintatasoissa pitää vain päästä Stariten luo.


title: Scribblenauts

text: Jokaiseen tehtävään on erilaisia ratkaisuvaihtoehtoja. Ratkaistuasi kentän, peli antaa sinulle pisteitä (Ollars) riippuen siitä, miten hyvin alitit kentän ehdottaman esinemäärän, nopeudesta ja tyylistä, sekä erilaisista erikoistoimenpiteistä, kuten köyden käytöstä tai aseettomuudesta. Esineitä on pelissä lähes 23 000. Lähes kaikki toiminta pelissä hoituu Stylus-kynällä. Ainoastaan esineiden kääntäminen pysty- ja vaakatasoon toimivat Nintendo DS:n takanäppäimillä, kaikki muu Stylus-kynällä.


title: Scribblenauts

text: Pelissä on myös mahdollista luoda omia tehtäviä ja lähettää ne Nintendo WiFi-järjestelmään muiden ihmisten ladattavaksi omaan Nintendo DS:ään ja pelattavaksi. Luodakseen oman tehtävän pelaajaan pitää ratkaista jokin pelin valmiista tehtävistä ja käyttää tätä maastoa pohjana omaan tehtävään. Valittuaan kentän pelaaja luo omaan tehtäväänsä tarvittavat esineet ja määrittää niille skriptit, esimerkiksi seuraako kissa Maxwelliä, tai suojeleeko se kentässä olevaa kissanpentua. Pelaajien itse luomat kentät voivat olla vain toimintatasoja, eli pelaajan pitää saavuttaa tehtävän luojan kenttään laittama Starite-tähti.


title: Scribblenauts

text: Pelillä on Metacritic-kerääjäsivustolla 79/100 pistettä.


title: Ornis Fennica

text: Ornis Fennica on suomalainen lintutieteellinen julkaisu.


title: Ornis Fennica

text: Lintutieteilijät Ivar Hortling ja Einari Merikallio ryhtyivät toimittamaan Ornis Fennica nimistä lintutieteellistä lehteä vuonna 1924. Aikaisemmin samana vuonna oli Hortlingin aloitteesta perustettu Suomen Lintutieteellinen Yhdistys (SLY), jonka julkaisu Ornis Fennica oli. Lehden artikkelit ovat olleet sekä suomen-, ruotsin-, saksan- että englanninkielisiä.


title: Ornis Fennica

text: Vuonna 2005 Ornis Fennicaa ryhtyi julkaisemaan BirdLife Suomi. Julkaisu ilmestyy neljännesvuosittain ja on englanninkielinen. Referaatit ovat joko suomeksi tai ruotsiksi. Lehti noudattaa vertaisarviokäytäntöä, ja artikkelit keskittyvät Fennoskandian linnustoon. Päätoimittaja on Andreas Lindén. Lehden artikkelit ovat vapaasti luettavissa verkossa open access -käytännön mukaan.


title: Batumin kasvitieteellinen puutarha

text: Batumin kasvitieteellinen puutarha () on 111 hehtaarin suuruinen puutarha yhdeksän kilometriä Batumin kaupungista pohjoiseen Adžarian autonomisessa tasavallassa Georgian lounaisosassa. Se sijaitsee nimellä Mtsvane kontskhi ("vihreä niemi") tunnetussa paikassa Mustanmeren rannikolla, ja se on yksi entisen Neuvostoliiton alueen suurimmista kasvitieteellisistä puutarhoista.


title: Batumin kasvitieteellinen puutarha

text: Batumin kasvitieteellisen puutarhan perusti 1880-luvulla venäläinen botanisti Andrei Nikolajevitš Krasnov (1862–1914), kenraali Pjotr Krasnovin veli. Se avattiin virallisesti 3. marraskuuta 1912. Krasnovia auttoivat kaksi taitavaa puutarhuria, ranskalainen D'Alphonse ja georgialainen Iason Gordeziani. Krasnov kuoli vuonna 1914 ja haudattiin puutarhaan, jossa hänen hautansa ja patsaansa edelleen sijaitsevat. Neuvostoliiton aikana puutarhaa laajennettiin ja kehitettiin vuodesta 1925 lähtien, ja siitä tehtiin tärkein Kaukasian alueen subtrooppisia merenranta-alueita tutkinut instituutio.


title: Batumin kasvitieteellinen puutarha

text: Nykyisin puutarhassa on yhdeksän aluetta: Kaukasian kostean subtrooppisen alueen kasveille, Itä-Aasialle, Uudelle-Seelannille, Etelä-Amerikalle, Pohjois-Amerikalle, Himalajalle, Meksikolle, Australialle ja Välimerelle. Puutarhan kokoelmiin kuuluu 2 037 puuvartista kasvia, joista 104 on kotoisin Kaukasian alueelta. Puutarhaa ylläpiti aiemmin Georgian tiedeakatemia, mutta vuodesta 2006 se on ollut itsenäinen instituutio.


title: Olena Antonova

text: Olena Anatolijivna Antonova (, s. 16. kesäkuuta 1972 Nikopol, Ukrainan SNT, Neuvostoliitto) on ukrainalainen kiekonheittäjä.


title: Olena Antonova

text: Antonova edusti vielä Neuvostoliittoa saadessaan pronssia junioreiden EM-kilpailuissa Thessalonikissa 1991. Atlantan olympialaisissa 1996 ja Ateenan MM-kilpailuissa 1997 hän karsiutui loppukilpailusta. Budapestin EM-kilpailuissa 1998 hän oli yhdestoista ja Sevillan MM-kilpailuissa 1999 seitsemäs, mutta putosi loppukilpailusta Sydneyn olympialaisissa 2000 ja Edmontonin MM-kilpailuissa 2001.


title: Olena Antonova

text: Antonova sijoittui 2003 neljänneksi Pariisin MM-kilpailuissa ja . Seuraavana vuonna hän oli viides sekä Ateenan olympialaisissa että . Vuonna 2005 hän sijoittui toiseksi Euroopan cupissa, kahdeksanneksi Helsingin MM-kilpailuissa ja seitsemänneksi . Seuraavana vuonna hän oli kuudes Euroopan cupin superliigassa.


title: Olena Antonova

text: Antonova sijoittui vuonna 2007 kolmanneksi Euroopan talviheittomestaruuskilpailuissa ja viidenneksi Osakan MM-kilpailuissa. Pekingin olympialaisissa 2008 hän sai pronssia tuloksella 62,59. Berliinin MM-kilpailuissa 2009 hän karsiutui loppukilpailusta. Antonova lopetti uransa vuoden 2009 jälkeen. Vuonna 2013 hän sai kahden vuoden kilpailukiellon, kun hänen Berliinin MM-kilpailuissa antamansa dopingnäytteen uusintatutkimuksessa löytyi merkkejä dopingin käytöstä.


title: Olena Antonova

text: Antonova heitti ennätyksensä 67,30 Kiovassa 6. kesäkuuta 2004.


title: Tiffany Thornton

text: Tiffany Dawn Thornton (s. 14. helmikuuta 1986 College Station, Texas) on yhdysvaltalainen näyttelijä ja laulaja, joka tuli tunnetuksi televisiosarjasta "Sonny With a Chance".


title: Tiffany Thornton

text: Thornton muutti alun perin Los Angelesiin pyrkiäkseen laulajaksi, mutta kiinnostui enemmän näyttelemisestä ja esiintyi ensi kerran televisiossa vuonna 2004 televisiosarjassa "Quintuplets". Sittemmin hän on vieraillut muun muassa televisiosarjoissa "Teinitytön kasvatusopas", "O.C.", "Täydelliset naiset", "That's So Raven", "Waverly Placen velhot" ja "Hannah Montana". Thornton on tehnyt myös kaksi elokuvaroolia Hell on Earthissa ja Pete lainahöyhenissä vuosina 2007 ja 2009.


title: Stryn

text: Stryn on kunta Sognin ja Fjordanen läänissä Norjassa. Kunnan hallinnollinen keskus on Strynin kylä, jossa oli tammikuussa 2012 asukkaita 2 240. Kunnan sisäosassa oleva vuono on nimeltään Nordfjord.


title: Stryn

text: Stryn on tunnettu siitä, että siellä voi hiihtää ympäri vuoden, koska siellä on jäätikköjä.


title: Stryn

text: Hiihtäjäveljekset Tarjei Bø ja Johannes Bø ovat kotoisin Strynistä.


title: Aurland

text: Aurland on kunta Sognin ja Fjordanen läänissä, Norjassa.


title: Aurland

text: Kunnan rajanaapureita ovat pohjoisessa Vik, pohjoisessa ja idässä Lærdal, idässä Hol, etelässä Ulvik, ja lännessä Voss. Tammikuussa 2013 tehdyn väestönlaskennan mukaan Aurlandissa oli 1 714 asukasta.


title: Aurland

text: Maailman pisin maantietunneli on Lærdalin tunneli ja se avattiin 27. marraskuuta 2000 ja se lähtee Aurlandista ja päättyy Lærdaliin.


title: Lærdal

text:
Lærdal on kunta Sognin ja Fjordanen läänissä Norjassa.
Læredalissa on Norjan ja maailman pisin maantietunneli, Lærdalin tunneli, sekä Lærdalsfjorden. Tammikuussa 2013 tehdyn väestönlaskennan mukaan kunnassa oli 2 176 asukasta.


title: Lærdal

text: Lærdalin keskustassa Lærdalsøyrissä syttyi laaja tulipalo 18.1.2014, ja koko puurakenteinen kylä oli vaarassa palaa. Kaikkiaan 140 ihmistä vietiin sairaalaan. Lærdalin kunnanhallituksen puheenjohtaja Jan Geir Solheim sanoi pelkäävänsä, että palo on vaatinut kuolonuhreja.


title: Lærdal

text: Taloja tuhoutui 23-30, kulttuurihistoriallisesti arvokkaalla puutaloalueella on palanut ainakin kolme taloa, yksi näistä oli suojeltu. Kuolonuhreilta kuitenkin vältyttiin, vaikka useita jonkin verran loukkaantuneita jouduttiin viemään sairaalaan, ja monet kävivät tarkastuksessa.


title: Erekle II

text: Erekle II (, 7. marraskuuta 1720 (tai 7. lokakuuta 1721 C. Toumanoffin mukaan) – 11. tammikuuta 1798) oli georgialainen kuningas Bagrationi-hallitsijasuvusta. Hän hallitsi Kakhetin kuningaskuntaa vuosina 1744–1762 ja Kartli-Kakhetin kuningaskuntaa vuosina 1762–1798. Ajan persialaisissa lähteissä häneen viitataan nimellä Erekli Khan, kun taas venäläiset tunsivat hänet nimellä Irakli. Hänen nimensä latinisoidaan usein muotoon Herakleios.


title: Erekle II

text: Erekle II oli Kakhetin ja Kartlin yhdistyneen itägeorgialaisen kuningaskunnan toiseksi viimeinen kuningas, ja hänen hallintoaan pidetään georgialaisen monarkian joutsenlauluna. Omien kykyjensä ja Persian valtakunnan levottoman tilanteen avulla hän nousi käytännössä itsenäiseksi hallitsijaksi, joka yritti nykyaikaistaa maan hallintoa, taloutta ja asevoimia. Georgian haurasta itsenäisyyttä ja väliaikaista valta-asemaa Taka-Kaukasian itäosassa horjuttivat kuitenkin sisäiset ja ulkoiset uhat, ja Erekle vei kuningaskuntansa Venäjän keisarikunnan muodollisen suojeluksen alle Georgijevskin sopimuksen kautta vuonna 1783. Se ei kuitenkaan estänyt tuhoisaa persialaishyökkäystä vuonna 1795. Erekle kuoli vuonna 1798. Hänen tilalleen valtaistuimelle nousi kuolemansairas Giorgi XII.


title: Erekle II

text: Erekle syntyi Kakhetin pääkaupugissa Telavissa. Hän oli Kakhetin kuningas Teimuraz II:n poika ja hänen äitinsä oli Tamar, Kartlin kuningas Vakhtang VI:n tytär. Hänen lapsuutensa ja nuoruutensa aikaan vuosina 1732–1735 Kakhetia miehittivät osmanit, kunnes Persian šaahi Nadir Šah karkotti heidät Georgiasta kahdella hyökkäyksellä vuosina 1734 ja 1735. Teimuraz asettui persialaisten puolelle, joten hänestä tehtiin viereisen Kartlin persialainen wali (kuvernööri). Monet georgialaiset aateliset eivät kuitenkaan hyväksyneet uutta hallintoa ja nousivat kapinaan vastustaakseen Nadirin georgialaisilta vaatimaa raskasta suojeluveroa. Teimuraz ja Erekle pysyivät uskollisina šaahille, osittain siksi, että he halusivat estää kilpailevan Mukhrani-suvun valtaannousun. Suvun taantuminen 1720-luvun alussa oli sallinut Teimurazin nousta Kartlin valtaistuimelle. Vuosina 1737–1739 Erekle komensi georgialaisia apujoukkoja Nadirin Intian-sotaretkellä ja sai mainetta kyvykkäänä sotilaskomentajana. Sen jälkeen hän toimi luutnanttina isänsä palveluksessa ja nousi sijaishallitsijaksi, kun Teimuraz kutsuttiin neuvotteluihin Persian pääkaupunkiin Isfahaniin vuonna 1744. Samaan aikaan Erekle kukisti Mukhrani-dynastian ruhtinaan Abdulah Begin vallankaappausyrityksen ja auttoi Teimurazia tukahduttamaan aatelisten vastalauseet persialaishallintoa kohtaan. Palkinnoksi Nadir luovutti Kartlin kuninkuuden Teimurazille ja Kakhetin kuninkuuden Ereklelle. Hän järjesti myös veljenpoikansa Ali-Qoli Khanin avioon Teimurazin tyttären Ketevanin kanssa; Ali-Qoli nousi myöhemmin hänen seuraajakseen nimellä Adil Šah.


title: Erekle II

text: Tästä huolimatta molemmat georgialaiset kuningaskunnat joutuivat maksamaan Persialle raskaita veroja, kunnes Nadir salamurhattiin vuonna 1747. Teimuraz ja Erekle käyttivät Persian sisäistä epävakautta hyödykseen, vahvistivat itsenäisyytensä ja karkottivat kaikki tärkeät persialaiset varuskunnat Georgiasta, myös Tbilisistä. He tekivät läheistä yhteistyötä toistensa kanssa ja onnistuivat estämään uuden Mukhrani-suvun kannattajien kapinan, jonka masinoi Adil Šahin veli Ebrahim Khan vuonna 1748. He muodostivat persianvastaisen liittouman Azerbaidžanin kaanien kanssa: azerit olivat erityisen haavoittuvaisia persialaisten sotaherrojen hyökkäyksille ja suostuivat tunnustamaan Ereklen itäisen Taka-Kaukasian ylimmäksi hallitsijaksi. Vuonna 1752 georgialaiset kuninkaat lähettivät retkikunnan Venäjälle pyytääkseen maahan 3 000 venäläistä sotilasta tai rahaa, jolla he voisivat palkata tšerkessisotilaita ja hyökätä Persiaan, jonne he perustaisivat Venäjää tukevan hallinnon. Lähetystö ei kuitenkaan saanut mitään konkreettista aikaan, sillä Venäjän hovi oli keskittynyt ongelmiin Euroopassa.


title: Erekle II

text: Vuonna 1762 Teimuraz II kuoli ollessaan diplomattisella matkalla Pietarin hovissa, ja Erekle nousi hänen tilalleen Kartlin kuninkaaksi. Siten Georgia yhdistyi poliittisesti ensimmäistä kertaa kolmeen vuosisataan.


title: Erekle II

text: Vaikka Erekle säilytti hovissaan tietynlaisen persialaistyylisen loiston, hän aloitti kunnianhimoisen "eurooppalaistamisohjelman", jota georgialainen älymystö tuki. Se ei kuitenkaan ollut erityisen suuri menestys, sillä Georgia oli edelleen maantieteellisesti erillään muusta Euroopasta ja maan täytyi käyttää kaikki saatavilla olevat resurssit hauraan itsenäisyytensä puolustamiseen. Erekle toivoi saavansa eurooppalaisten suurvaltojen tuen taakseen ja houkuttelevansa maahan länsimaisia tiedemiehiä ja insinöörejä, jotta Georgia voisi hyötyä viimeisimmästä sotatekniikasta ja teollisuudesta. Hänen hallintotapansa muistutti ajan valistuneita itsevaltiaita Keski-Euroopassa. Hän piti hallussaan toimeenpano-, lainsäädäntö- ja tuomiovallan ja valvoi tarkasti valtionhallinnon eri haarojen toimintaa. Ereklen tärkein sisäpoliittinen tavoite oli keskittää valtaa edelleen heikentämällä aatelia. Sen vuoksi hän yritti luoda ympärilleen itselleen uskollisen hallintoeliitin, joka korvaisi omapäiset aatelisherrat paikallishallinnossa. Samaan aikaan hän rohkaisi talonpoikia muodostamaan asevoimat, joita tarvittiin voittamaan aateliston vastarinta ja suojelemaan maata jatkuvilta dagestanilaisten rosvojen hyökkäyksiltä, jotka tunnettiin Georgiassa nimellä lekianoba. Brittiläisen historioitsijan David Marshall Langin sanoin: "sillä, miten valppaasti hän piti huolta kansalaisistaan, ei ollut rajoja. Ollessaan sotaretkellä hän valvoi öisin vihollisen hyökkäyksen varalta, kun taas rauhan aikaan hän käytti aikansa hoitaen valtion asioita tai uskonnollisia menoja, eikä nukkunut kuin muutamia tunteja yössä."


title: Erekle II

text: Ulkopolitiikassa Ereklen tärkein tavoite oli löytää luotettava suojelija, joka takaisi Georgian selviytymisen. Hän valitsi tehtävään Venäjän; ei ainoastaan, koska maa oli ortodoksikristitty, mutta myös siksi, että se toimisi yhteytenä Eurooppaan, jota Erekle piti mallina Georgian kehittymiselle nykyaikaiseksi valtioksi. Yhteistyö Venäjän kanssa tuotti kuitenkin aluksi pettymyksen. Ereklen osallistuminen Venäjän–Turkin sotaan vuosina 1768–1774 ei tuonut Georgialle odotusten vastaisesti takaisin osmaneille menetettyjä eteläisiä maa-alueita, koska venäläiset komentajat käyttäytyivät Georgiassa ylimielisesti ja usein petollisesti, eikä keisarinna Katariina II pitänyt Kaukasuksen rintamaa kuin toissijaisena taistelukenttänä. Tästä huolimatta Erekle jatkoi tiiviimmän liittosuhteen hakemista, koska Persian hallitsija Karim Khan yritti tuoda Georgian takaisin Persian vaikutuspiiriin. Karim Khan kuitenkin kuoli vuonna 1779 ja Georgiaan kohdistunut vaara poistui, kun Persia ajautui kaaokseen.


title: Erekle II

text:
Vuonna 1783 Venäjä laajeni etelään Krimille ja Katariina II kiinnostui Kaukasian alueesta. Georgijevskin sopimuksessa vuonna 1783 Erekle sai viimein takuut, joita hän oli Venäjältä hakenut. Georgia muutettiin Venäjän protektoraatiksi, Erekle katkaisi muodollisesti kaikki siteensä Persiaan ja antoi ulkopolitiikkansa Venäjän valvontaan. Venäjän–Turkin sodassa 1787–1792 Tbilisiin asettunut pieni venäläinen varuskunta kuitenkin lähti Georgiasta ja jätti Ereklen vastaamaan Persian aiheuttamaan uhkaan yksin. Muhammad Khan Qadžar sai suurimman osan Iranin keskiosan tasangosta haltuunsa vuoteen 1794 mennessä ja halusi tehdä Persiasta jälleen suurvallan, johon Kaukasia kuuluisi. Vuonna 1795 hän vaati Erekleä tunnustamaan Persian ylivallan ja lupasi vastalahjana tehdä Ereklestä walin. Erekle kieltäytyi, ja syyskuussa 1795 yhteensä 35 000 miehen persialainen armeija marssi Georgiaan. Kuningas osallistui henkilökohtaisesti eturintamassa Tbilisin urhoolliseen puolustukseen Krtsanisin taistelussa, mutta hänen pieni noin 5 000 miehen armeijansa tuhoutui lähes täysin. Erekle joutui katselemaan pääkaupunkinsa tuhoa ja sen asukkaiden teurastusta; hän ei olisi halunnut jättää taistelukenttää ja kaupunkia, mutta hänen jäljelle jääneet henkivartijansa ja perheenjäsenensä veivät hänet turvaan. Persian hyökkäys oli Georgialle vakava isku, eikä maa kyennyt toipumaan siitä. Vaikka Erekle oli hylätty ratkaisevalla hetkellä, hänen täytyi edelleen luottaa Venäjän tukeen ja taistella vuonna 1796 yhdessä Katariina II:n lähettämän venäläisen retkikunnan kanssa Persiassa. Katariinan kuolema samana vuonna merkitsi kuitenkin äkillistä muutosta Venäjän Kaukasian-politiikassa, ja hänen seuraajansa Paavali I veti kaikki venäläiset joukot alueelta. Agha Muhammad Khan aloitti toisen sotaretken rankaistakseen georgialaisia liitostaan Venäjän kanssa. Hänet kuitenkin salamurhattiin vuonna 1797, joten Kartli-Kakheti säästyi uudelta hävitykseltä.
Erekle kuoli vuonna 1798 vakuuttuneena edelleen siitä, että vain Venäjän suojelus voisi taata hänen maansa olemassaolon. Hänen tilalleen valtaistuimelle nousi hänen sairas ja heikko poikansa Giorgi XII, jonka kuoleman jälkeen vuonna 1801 tsaari Paavali I liitti Kartli-Kakhetin Venäjään lopettaen samalla Georgian itsenäisyyden ja Bagrationi-dynastian tuhat vuotta kestäneen valtakauden.


title: Erekle II

text: Erekle oli naimisissa kolme kertaa. Vuonna 1738 hän meni naimisiin prinsessa Ketevanin (o.s. Orbeliani, k. 1750) kanssa, mutta erosi hänestä vuonna 1744. Seuraavana vuonna Erekle nai prinsessa Annan (o.s. Abašidze, 1730–1749). Annan kuoleman jälkeen kuningas meni naimisiin Daredžanin kanssa (o.s. Dadiani, 20. heinäkuuta 1738–8. marraskuuta 1807). Erekle sai yhteensä kolmetoista poikaa ja kymmenen tytärtä.


title: Eid

text: Eid on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Eidissä oli 5 920 asukasta.


title: Eid

text: Eid on tunnettu oopperasta, vuonohevosista sekä ostos- ja kiipeilymahdollisuuksista. Muiden alueen kuntien tapaan myös Eidissä maatalous on tärkeä elinkeino, minkä lisäksi teollisuudella ja kaupalla on huomattava rooli. Kunnan asukkaita työllistävät maatalouden ohella merkittävät toimijat sekä tekstiili- että telakkateollisuudessa.


title: Balestrand

text: Balestrand on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan koko Balestrandin kunnassa oli 1 337 asukasta.


title: Vik (Norja)

text: Vik on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Vikissä oli 2 731 asukasta.


title: Gloppen

text: Gloppen on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Gloppenissa oli 5 676 asukasta.


title: Gloppen

text: Gloppenin kauppa ja teollisuus ovat keskittyneet vahvasti maatalouden ympärille. Aiemmin kunnassa myös toimi musiikkiterapiaan suuntautunut Sogn og Fjordane University Collegen sivutoimipiste.


title: Hornindal

text: Hornindal on kunta Sognin ja Fjordanen läänissä Norjassa. Hornindalissa sijaitsee Euroopan syvin järvi, Hornindalsvatnet. Tammikuussa 2013 tehdyn väestönlaskennan mukaan kunnassa oli 1 238 asukasta.


title: Paradise Now (elokuva)

text: Paradise Now on yhteistuotantoelokuva vuodelta 2005. Se kertoo palestiinalaismiehestä, joka valmistelee itsemurhaiskua Israeliin. Elokuva sai parhaan vieraskielisen elokuvan Golden Globen 2006 ja oli Oscar-ehdokkaana parhaan vieraskielisen elokuvan sarjassa.


title: Vuokralainen (vuoden 1926 elokuva)

text: Vuokralainen ("The Lodger: A Story of the London Fog") on Alfred Hitchcockin ohjaama mykkä brittiläinen jännityselokuva vuodelta 1926. Se oli Hitchcockin kolmas ohjaus ja ensimmäinen, jota voidaan pitää aitona ”Hitchcock-elokuvana”.


title: Vuokralainen (vuoden 1926 elokuva)

text: Elokuvan aihe on yksinkertainen: salamyhkäinen mies vuokraa huoneen, ja vähitellen vuokranantajapariskunta alkaa epäillä hänen olevan Lontoossa riehuva sarjamurhaaja.


title: Vuokralainen (vuoden 1926 elokuva)

text: Hitchcockin kaksi ensimmäistä elokuvaa, jotka hän kuvasi Saksassa, olivat olleet tyyliltään hyvin amerikkalaisia. "Vuokralainen" on puolestaan hyvin saksalainen: tummia varjoja, hämäriä kulmia, levottomuutta herättäviä kuvakulmia. Elokuvan kuuluisimmassa kohtauksessa vuokranantajapariskunnan kattokruunu heiluu, kun salamyhkäinen vuokralainen kävelee edestakaisin huoneessaan. Kohtauksessa Hitchcock käytti lasilevyä kattona, jotta saisi kohtauksesta tehokkaan.


title: Vuokralainen (vuoden 1926 elokuva)

text: Lontoossa riehuu sarjamurhaaja, joka murhaa vaaleahiuksisia naisia. Buntingin perhe saa salamyhkäisen vuokralaisen Jonathan Drew’n, joka on kiinnostunut perheen vaaleasta Dolly-tyttärestä. Buntingit alkavat epäillä, että Drew olisi sarjamurhaaja, sillä eräänä murhayönä hän oli vaivihkaa poistunut huoneestaan. Dolly seurustelee etsivä Joe Chandlerin kanssa, joka tutkii sarjamurhatapausta. Chandlerin epäilykset heräävät. Kun Chandler pidättää Drew’n, tämä joutuu raivostuneen väkijoukon jahtaamaksi. Viime hetkellä oikea murhaaja löytyy, ja vuokralaisen maine puhdistuu.


title: Vuokralainen (vuoden 1926 elokuva)

text: "Vuokralainen" perustuu Marie Belloc Lowndesin bestseller-romaanin "The Lodger" (1911), jonka inspiraationa olivat Viiltäjä-Jackin tekemät murhat 1888. Lisäksi hän oli kuullut tarinan, jonka mukaan tuttavan äidin palvelijapariskunta olisi oletettavasti vuokrannut huoneen Viiltäjä-Jackille. Romaani kertookin tapahtumat vuokranantajapariskunnan näkökulmasta. Hitchcock näki kuitenkin ensin Belloc Lowndesin tekemän näytelmäversion "Who Is He?" Aihe kiinnosti Hitchcockia, sillä siinä yhdistyi moni häntä kiehtova teema: rikos ja ihmisten tirkistelevä uteliaisuus, hänen lapsuutensa pikkuporvarillinen maailma ja lisäksi hänelle niin tuttu Lontoo.


title: Vuokralainen (vuoden 1926 elokuva)

text: Gainsborough’n suurin tähti oli tuolloin Ivor Novello, joka oli etenkin naisten palvoma ja ihailema elokuvatähti. Hitchcock ei ollut tästä valinnasta lainkaan mielissään, sillä Novellon tasoinen tähti ei voisi koskaan olla patologinen murhaaja. Koska Hitchcockin oli pakko käyttää Novelloa, loppua olisi muutettava siten, että Novellon esittämä mies osoittautuisi syyttömäksi. Loppujen lopuksi sillä ei kuitenkaan ollut suurta merkitystä, sillä romaani keskittyi kuvaamaan ennemminkin pelkoa ja sen seurauksia kuin vuokralaisen sielunelämää. Hitchcock ja käsikirjoittaja Eliot Stannard muokkasivatkin romaania hyvin vapaasti.


title: Vuokralainen (vuoden 1926 elokuva)

text: "Vuokralaisen" keskeiset tekijät olivat samat kuin Hitchcockin kahdessa ensimmäisessäkin elokuvassa. Alma Reville oli apulaisohjaaja ja Baron Ventimiglia kuvasi sen.


title: Vuokralainen (vuoden 1926 elokuva)

text: Kuvausten aikana Hitchcock sai vähän ymmärrystä tuottajaltaan tai studioltaan. Lasilevyn käyttö kattona eräässä kohtauksessa hämmensi: miksi kuvata näyttelijän kengänpohjia? Hitchcock käytti myös monia teknisesti luovia ratkaisuja, jotka vain pahensivat hämmennystä.


title: Vuokralainen (vuoden 1926 elokuva)

text: Elokuvan ensiesitys levittäjäyhtiön edustajalle oli katastrofi. Hän piti sitä kauheana ja peruutti jo tehdyt varaukset. Tuottaja Balcon ei kuitenkaan halunnut luovuttaa, sillä Ivor Novello oli sentään mielipidetutkimusten mukaan Britannian suosituin elokuvatähti ja hänen elokuvallaan täytyi toki olla jonkinlaista markkina-arvoa. Balcon pyysi apua Ivor Montagulta, joka edusti nuorta elokuvantekijöiden sukupolvea. Montagu oli vaikuttunut elokuvasta: hänen mielestään se oli taiteellisesti ja teknisesti paras brittielokuva, minkä hän oli koskaan nähnyt. Hän suostui vastahakoisesti työstämään elokuvaa, mutta vain yhdessä Hitchcockin kanssa. Montagun muutosehdotukset olivat pienehköjä lukuun ottamatta välitekstejä. Brittielokuvat tapasivat 1920-luvulla viljellä ylenmääräisesti – osittain käsittämättömiä – välitekstejä. Montagu halusi vähentää välitekstit ehdottomaan minimiinsä, ja hänen ehdotuksensa myös hyväksyttiin.


title: Vuokralainen (vuoden 1926 elokuva)

text: Uudelleentyöstetty versio sai tuottajien ja levittäjän hyväksynnän, ja se sai ensi-iltansa Britanniassa syyskuussa 1926.


title: Vuokralainen (vuoden 1926 elokuva)

text: "Vuokralainen" oli välitön menestys. "Bioscope"-lehden mukaan se oli ehkä paras brittielokuva, mitä koskaan oli tehty. Päivälehtien kritiikki oli samansuuntaista.


title: Vuokralainen (vuoden 1926 elokuva)

text: Hitchcockin omasta mielestä "Vuokralainen" oli ”Alfred Hitchcockin” alku – ensimmäinen todellinen Hitchcock-elokuva. Vuosikymmeniä myöhemmin Hitchcock alkoi suhtautua elokuvaan kriittisemmin ja piti monia ratkaisujaan – muun muassa kuuluisaa lasikattokohtausta – turhina ja ylimääräisinä. Kuitenkin juuri nämä tekniset innovaatiot vaikuttivat katselijoihin ja kriitikoihin kaikkein tehokkaimmin 1926 – ja vaikuttivat siihen, että Hitchcock sai ”ihmepojan” maineen.


title: Vuokralainen (vuoden 1926 elokuva)

text: "Vuokralainen" oli ensimmäinen elokuva, jossa Hitchcock käytti väärän miehen teemaa. Kieltämättä se johtui "Vuokralaisessa" tuotannollisista syistä (romanttinen elokuvatähti ei voi olla murhaaja), mutta Hitchcock oli kuitenkin huomannut, kuinka näppärä tehokeino se oli myös monien muiden häntä kiinnostavien aiheiden kannalta.


title: Vuokralainen (vuoden 1926 elokuva)

text: "Vuokralainen" oli myös ensimmäinen Hitchcock-elokuva, jossa hän teki cameoroolin. Eräissä kohtauksissa tarvittiin extra-näyttelijöitä, joten Hitchcockin voi nähdä elokuvan alussa postihuoneessa ja lopussa ajojahtia katsovien ihmisten joukossa. Myös Hitchcockin tuleva puoliso Alma Reville nähdään cameoroolissa radiota kuuntelevana naisena.


title: Elena (prinsessa)

text: Elena de Borbón y Grecia (s. 20. joulukuuta 1963 Madrid) on Espanjan kuninkaan Felipe VI:n vanhempi sisar ja siis edellisen kuninkaan Juan Carlosin ja Sofían tytär. Hän meni 18. maaliskuuta 1995 naimisiin Jaime de Marichalarin kanssa ja heillä on kaksi lasta: Felipe Juan Froilán de Marichalar y Borbón (s. 17. heinäkuuta 1998) ja Victoria Federica de Marichalar y Borbón (s. 9. joulukuuta 2000). Pariskunta erosi vuonna 2010.


title: Tomi Tuuha

text: Tomi Jason Tuuha (s. 28. marraskuuta 1989 Helsinki) on suomalainen telinevoimistelija ja hypyn Euroopan mestari vuodelta 2010. Vuoden 2014 EM-kilpailuissa Tuuha sijoittui hypyssä neljänneksi, samoin Euroopan kisoissa 2015. Tuuha voitti hypyssä maailmancupin kokonaiskilpailun vuonna 2014 ja on ensimmäinen ja ainoa suomalainen maailmancupin voittanut telinevoimistelija. Hän oli ensimmäinen tsukaharan kolmella kierteellä hypännyt suomalainen. Telineistä Tuuha on keskittynyt hypyn lisäksi permantoon ja renkaisiin.


title: Tomi Tuuha

text: Tuuha edustaa Voimisteluseura Helsinkiä ja häntä valmentaa Timo Holopainen.


title: Tomi Tuuha

text: Tuuha on yltänyt telinevoimistelun maailmancupissa palkintokorokkeelle kymmenen kertaa (19.3.2014) parhaana saavutuksenaan vuoden 2007 Ostravan ja vuoden 2014 Cottbusin sekä Osijekin osakilpailujen voitot hypyssä. Muut palkintokorokesijoitukset ovat kahdeksan kolmatta sijaa. Tuuhaa ennen vain Jari Mönkkönen on kyennyt suomalaisista telinevoimistelun maailmancupin osakilpailuvoittoon. Vuonna 2014 Tuuha voitti maailmancupin kokonaiskilpailun ensimmäisenä suomalaisena telinevoimistelijana paraatitelineellään hypyssä.


title: Tomi Tuuha

text: Vuoden 2008 EM-kilpailuissa Tuuha oli hypyssä yhdeksäs pudoten 0,125 pisteellä ensimmäisenä kahdeksan parhaan telinekohtaisesta loppukilpailusta.


title: Tomi Tuuha

text: Vuoden 2009 MM-kilpailuissa Tuuha oli permannolla 71:s ja hypyssä 93:s. Rotterdamin MM-kisoissa 2010 Tuuha teki hypyssä ennätyksensä ylittäen ensimmäistä kertaa 16 pisteen rajan (hypyt 16,266 ja 15,766, yhteispisteet 16,016). Hän oli pitkään selviytymässä kahdeksan parhaan loppukilpailuun, mutta sijoittui lopulta 11:nneksi.


title: Tomi Tuuha

text: Tuuhan arvokisauran paras saavutus on hypyn Euroopan mestaruus Birminghamin EM-kilpailuissa 2010 pistein 15,975. Huhtikuussa 2011 Berliinin EM-kilpailuissa nilkkavaivainen Tuuha sijoittui renkaiden karsinnassa 51:nneksi pistein 13,100. Hypyn karsinnassa Tuuha suoritti samat hypyt kuin Birminghamin EM-kilpailuissa. Olosuhteiltaan erinomainen hyppypaikka vaikeutti kuitenkin hyppyjen suorittamista ja Tuuhan molemmat hypyt (2,5 kierroksen tsukahara ja urhonvoltti) kiertyivät yli. Urhonvoltin ylikiertyminen johti Tuuhan kaatumiseen, jolloin tämän kädet osuivat lattiaan ja suorituksesta vähennettiin puoli pistettä. Tuuhan pisteet 15,400 sijoittivat hänet karsinnan 15:nneksi, kun kahdeksan parhaan loppukilpailuun vaadittiin pisteet 15,888. Tuuhan hypyn 15. sija oli kuitenkin suomalaisten paras Berliinin EM-kilpailuissa.


title: Tomi Tuuha

text: Vuoden 2014 EM-kilpailuissa Tuuha sijoittui hypyssä jaetulle neljännelle sijalle pistein 14,833. Maaliskuussa 2015 Tuuha hyppäsi Helsingissä järjestetyssä EM-katsastuksessa ensimmäisenä suomalaisena tsukaharan kolmella kierteellä. Saman vuoden Bakun Euroopan kisoissa hän oli hypyssä neljäs pistein 14,916.


title: Tomi Tuuha

text: Tuuha oli Universiadeissa hyppyfinaalin kahdeksas vuonna 2009, seitsemäs 2013 ja viides 2015.


title: Tomi Tuuha

text: Tuuha on pituudeltaan 170-senttinen. Hän valmistui lentokoneasentajaksi marraskuussa 2012.


title: Tomi Tuuha

text: Lähde: the-sports.org


title: Monzón

text: Monzón (aragoniaksi ja espanjaksi) eli Montsó (katalaaniksi) on kaupunki Huescan maakunnassa Aragoniassa. Monzón sijaitsee 60 km lounaaseen Huescan kaupungista Cinca-joen varrella. Kunnan pinta-ala on 155,01 neliökilometriä. Asukasluku on 17 237 (1.1.2016).


title: Juovaposkihuulikala

text:
Juovaposkihuulikala ("Pseudocheilinus evanidus") on noin seitsemänsenttiseksi kasvava huulikala. Se on väriltään punainen, kyljessä on hentoja vaakasuoria juovia.
Se on kotoisin indopasifiselta merialeelta.


title: Jalkapallon Suomen Cup 2009

text:
1. kierroksen otteluparin arvottiin toisen kierroksen yhteydessä 12. maaliskuuta ja ottelut pelattiin 1. huhtikuuta–8. huhtikuuta
102 joukkuetta arvottiin pelaamaan 1. kierroksella.


title: Jalkapallon Suomen Cup 2009

text:
213 joukkuetta arvottiin suoraan toiselle kierrokselle. Ottelut pelattiin 1. huhtikuuta–21. huhtikuuta.
Ottelut pelattiin 25. huhtikuuta–3. toukokuuta


title: Jalkapallon Suomen Cup 2009

text: Tällä kierroksella tulivat mukaan Ykkösen ja Kakkosen joukkueet.


title: Jalkapallon Suomen Cup 2009

text: Ottelut pelattiin 1. kesäkuuta–12. kesäkuuta Tällä kierroksella tulivat mukaan 9 Veikkausliiga-joukkuetta, jotka eivät pelaa kauden 2009–2010 eurocupeissa


title: Jalkapallon Suomen Cup 2009

text: Ottelut pelattiin 8. heinäkuuta–9. heinäkuuta. Tällä kierroksella tulivat mukaan 4 Veikkausliiga-joukkuetta, jotka pelaavat kauden 2009–2010 eurocupeissa.


title: Jalkapallon Suomen Cup 2009

text: Ottelut pelattiin 29. elokuuta–30. elokuuta


title: Jalkapallon Suomen Cup 2009

text: Ottelut pelattiin 30. syyskuuta–1. lokakuutaOttelut pelattiin 25. lokakuutaPelattiin ISS Stadionilla 24. lokakuuta


title: Jalkapallon Suomen Cup 2009

text: Pelattiin ISS Stadionilla 24. lokakuuta


title: Jalkapallon Suomen Cup 2009

text: Finaali pelattiin Finnair Stadiumilla 31. lokakuuta


title: Jalkapallon Suomen Cup 2009

text:
Naisten Suomen Cupiin ilmoittautui 38 joukkuetta
1. kierros arvottiin 11. maaliskuuta ja ottelut pelattiin 1. huhtikuuta–26.huhtikuuta2. kierros arvottiin 11. maaliskuuta ja ottelut pelattiin 19. huhtikuuta–23. toukokuuta3. kierros arvottiin 19. toukokuuta ja ottelut pelattiin 2. kesäkuuta–30. kesäkuuta4. kierros arvottiin 22. kesäkuuta ja ottelut pelattiin 6. heinäkuuta–29. heinäkuuta5. kierros pelattiin 15. lokakuuta Pelattiin ISS Stadionilla 24. lokakuuta


title: Jalkapallon Suomen Cup 2009

text: Finaali pelattiin 31. lokakuuta


title: IOSYS

text: IOSYS () on japanilainen Sapporosta peräisin oleva doujin-ryhmä. IOSYS:iin kuuluu useita kymmeniä jäseniä, ja tyyliltään heidän musiikkinsa vaihtelee hyvin laajalti elektronisesta musiikista jazzin kautta heavy rockiin. Ryhmä tunnetaan pääasiassa Touhou Project -pelisarjan musiikin uudelleensovituksista, jonka teemat liikkuvat toisinaan samaisen pelisarjan hahmojen parodioinnissa. He julkaisevat musiikkiansa itsenäisesti Comiket-tapahtumissa, sekä digitaalisesti iTunes Storen ja kotisivujensa kautta.


title: IOSYS

text: Musiikkinsa lisäksi IOSYS tunnetaan musiikin yhteyteen sovitetuista Flash-animaatioistaan. Näistä animaatioista tunnetuimpia lienee ""Stops at the diseased part and melts quickly ~ Lunatic Udongein"" (tunnetaan yleisemmin nimellä ""overdrive"") sekä ""Marisa Stole the Precious Thing"". Ryhmän Flash-animaatiot ovat tunnettuja japanilaisessa Internet- ja otaku-alakulttuurissa, ja ovat myös suosittuja Niconico- sekä YouTube-videosivustoilla.


title: Rudolf Koelman

text: Koelman opiskeli viulunsoittoa opettajinaan Jan Bor, Herman Krebbers ja Jascha Heifetz. Vuosina 1996-1999 hän toimi Amsterdamin Royal Concertgebouw-orkesterin konserttimestarina. Parhaillaan Koelman opettaa Zürichin musiikkikorkeakoulussa (ZHdK) Sveitsissä, missä hän myös johtaa ZHdK Strings –kamariorkesteria. Hän toimii säännöllisesti kansainvälisten viulukilpailujen tuomaristossa sekä esiintyy solistina ja antaa mestarikursseja ympäri maailmaa.


title: Rudolf Koelman

text: Koelmanin käytössä on G.F. Pressenda –viulu vuodelta 1829 sekä Jaap Bolink –viulu vuodelta 1984.


title: Rudolf Koelman

text: Koelman on konsertoinut mm. seuraavien orkesterien solistina: Amsterdams Philharmonisch Orkest (Hollanti), Berner Symphonieorchester (Sveitsi), Bruckner Orchester Linz (Itävalta), Concertgebouw kamariorkesteri (Hollanti), Combattimento Consort (Hollanti), Fremantle Chamber Orchestra (Australia), Haydn Sinfonietta Wien (Itävalta), Innsbrucker Symphonieorchester (Itävalta), Kölnisches Rundfunkorchester WDR (Saksa), Korean Broadcasting System Symphony Orchestra KBS (Korea), Orchestre de Chambre de Lausanne (Sveitsi), Orchestra Sinfonica Siciliana (Italia), Radio Kamer Orkest (Hollanti), Radio Philharmonisch Orkest (Hollanti), Royal Concertgebouw-orkesteri (Hollanti), Stuttgarter Philharmoniker (Saksa), Südwestdeutsche Philharmonie (Saksa), Tokyo Philharmonic (Japani), Zürichin kamariorkesteri (Sveitsi).


title: Annamari Maaranen

text: Annamari Maaranen-Hincks (s. 24. lokakuuta 1986 Tampere) on suomalainen nykyisin valmennustehtävissä työskentelevä, kilpailijanuransa lopettanut telinevoimistelija, joka edusti Yhdysvalloissa Denverin yliopistoa ja Suomessa Tampereen Voimistelijoita. Häntä valmensivat Yhdysvalloissa Melissa Kutcher, Carl Leland sekä Nilsson Savage ja Suomessa Igor Tšerepov ja Riitta Harju-Villamo. Maarasen koreografiat teki Candi Workman.


title: Annamari Maaranen

text: Maaranen on yltänyt telinevoimistelun maailmancupissa kolmesti hypyn finaaliin parhaana saavutuksenaan neljäs sija Stuttgartista vuodelta 2004. Stuttgartin finaalipaikallaan Maaranen oli aikajärjestyksessä toinen suomalainen maailmancupissa finaaliin yltänyt naistelinevoimistelija. Vuonna 2007 Maaranen oli Universiadeissa neliottelufinaalin 13:s ja nojapuilla sekä puomilla 14:s.


title: Annamari Maaranen

text: Maaranen oli vuoden 2007 Stuttgartin MM-kilpailuissa neliottelun 75:s, mikä takasi hänelle henkilökohtaisen paikan Pekingin kesäolympialaisiin. Maarasen saavuttama kisapaikka oli ensimmäinen suomalaisen naistelinevoimistelijan olympiapaikka 44 vuoteen. Tammikuussa 2008 kilpailussa syntyneestä polvivammasta johtuen Maaranen ei kuitenkaan voinut osallistua olympialaisiin.


title: Annamari Maaranen

text: Vuonna 2004 Maaranen voitti Pohjois-Euroopan mestaruuskilpailuissa moniottelun pronssia ja puomilla hopeaa. Suomessa Maaranen voitti neliottelun Suomen mestaruuden vuosina 2005 ja 2006.


title: Annamari Maaranen

text: Maaranen teki historiaa vuonna 2005, kun hänen mukaansa nimettiin virallinen liike ensimmäisenä suomalaisena naistelinevoimistelijana. "Maaranen" on puomilla ylöstulo, jossa liike aloitetaan puolella voltilla taaksepäin. Maaranen onnistui "Maarasessa" Melbournen MM-kilpailuissa, minkä jälkeen liike virallistettiin.


title: Annamari Maaranen

text: Maaranen lähti urheilustipendiaattina Yhdysvaltoihin, missä opiskeli psykologiaa. Hän asuu nykyisin Denverissä, missä työskentee valmentajana. Hän on naimisissa Corey Hincksin kanssa.


title: Best of 2001–2009

text: Best of 2001–2009 on The Rasmuksen 25. marraskuuta 2009 ilmestynyt toinen kokoelma-albumi.


title: Best of 2001–2009

text: Kokoelmalta on yksi uusi kappale ”October & April”, joka on duetto Anette Olzonin kanssa. Kappale julkaistiin myös singlenä.


title: Best of 2001–2009

text: Albumi debytoi Suomen virallisen listan sijalla 8, ja pysyi listalla yhteensä 11 viikkoa.


title: Tamsalu

text: Tamsalu on 2 197 asukkaan (1.1.2015) epäitsenäinen kaupunki ja entinen kaupunki Tapan kunnassa Länsi-Virumaan maakunnassa Virossa. Tamsalun pinta-ala on 4,03 neliökilometriä ja asukastiheys 545 asukasta neliökilometrillä.


title: Tamsalu

text: Ensimmäinen maininta Tamsal-nimisestä kartanosta on vuodelta 1512. Kun Tapa–Tartto-rata otettiin käyttöön vuonna 1876, asutus Tamsalin kartanon mailla rautatien ympärillä alkoi kasvaa.


title: Tamsalu

text: Vuonna 1991 kunta sai itsehallinnollisen aseman ja vuonna 1996 sille myönnettiin kaupunkioikeudet. Tamsalun kaupunki menetti itsenäisen asemansa ja siitä tuli epäitsenäinen kaupunki () 16.6.2005 yhdistyttyään Tamsalun kunnan kanssa uudeksi Tamsalun kunnaksi. Vuoden 2017 kuntauudistuksessa Tamsalun kunta ja vanha Tapan kunta yhdistettiin uudeksi Tapan kunnaksi.


title: Tamsalu

text: Vuoden 2011 väestönlaskennan mukaan Tamsalun epäitsenäisessä kaupungissa oli 2 236 asukasta, joista 1 848 (82,6 %) oli virolaisia, 264 (11,8 %) venäläisiä ja 123 (5,5 %) muita kansallisuuksia.


title: Touch Book

text: Touch Book on Always Innovatingin kosketusnäytöllinen minikannettava tietokone. Siinä on irrotettava näyttö, joten sitä voi käyttää Tablet PC:nä. Sitä myydään näppäimistön kanssa ja ilman. Näppäimistöllinen hinta on 399$ eli n.272€ ja ilman näppäimistöä 299$ eli n.204€. Touch Bookia on julkaistu jo vuoden 2009 kesän ajan. Laitteisto on siinä jo lopullista. Ohjelmistossa on vielä bugeja eli sitä vielä kehitellään. Touch Bookin käyttöjärjestelmä on Linuxiin perustuva käyttöjärjestelmä.


title: Hadley Cantril

text: Hadley Cantril (1906 Hyrum, Utah – 1969) oli yhdysvaltalainen sosiaalipsykologi. Hän valmistui Dartmouth Collegesta vuonna 1928 ja tohtoriksi hän väitteli Harvardin yliopistosta vuonna 1931. Cantril toimi Princetonin yliopistossa vuoteen 1955 saakka, jonka jälkeen hän perusti Institute for International Social Researchin.


title: Hadley Cantril

text: Princetonissa olleessaan Cantril osallistui Radio Projectiin, ja julkaisi muun muassa Orson Wellesin "Maailmojen sodan" synnyttämää paniikkia käsittelevän tutkimuksen.


title: Kaarlo Niilonen

text: Kaarlo Niilonen (3. kesäkuuta 1922 – 24. helmikuuta 1996 Fredrikshavn) oli suomalainen jalkapalloilija.


title: Kaarlo Niilonen

text: Välihyökkääjänä pelannut Niilonen edusti urallaan TUL:n Kotkan Työväen Palloilijoita 1939–1946. Hän oli ensimmäinen TUL:n seurasta maajoukkueeseen noussut pelaaja, kun hänet kutsuttiin 1943 maaotteluun Ruotsia vastaan. Kaikkiaan hänelle kertyi kolme A-maaottelua. Niilonen siirtyi Tanskaan pelaamaan 1946 ja oli ensimmäinen ulkomaille pelaamaan siirtynyt suomalainen. Tanskasta hän siirtyi Sveitsiin ja vuosina 1954–1956 Niilonen toimi Sveitsin toiseksi korkeimmalla sarjatasolla olleen FC Solothurnin pelaajavalmentajana.


title: Kaarlo Niilonen

text: Pelaajauran jälkeen Niilonen toimi pitkään valmentajana Tanskassa, jossa hän valmensi muun muassa Aalborg BK:a ja Tanskan B-maajoukkuetta. Niilosta pidetään ensimmäisenä suomalaisena ulkomailla ammattikseen valmentaneena.


title: Peter Lindroos

text: Paul Peter Christer Lindroos (26. helmikuuta 1944 Pohja – 17. marraskuuta 2003 Tjörnarp, Skåne, Ruotsi) oli suomalainen oopperalaulaja (tenori).


title: Peter Lindroos

text: Peter Lindroosin isä oli Pohjan ruotsinkielisen seurakunnan kanttori ja äiti laulaja. Lindroos opiskeli Sibelius-Akatemiassa ensin kanttoriksi mutta aloitti 1965 lauluopinnot Jolanda di Maria Petrisin oppilaana. Hän opiskeli 1960–70-luvulla myös Italiassa Licinio Francardin, Luigi Riccin ja Marcello Del Monacon johdolla.


title: Peter Lindroos

text: Lindroos debytoi Suomen Kansallisoopperassa 1968. Seuraavana vuonna hänen kansainvälinen uransa alkoi esiintymisellä Göteborgin oopperassa. Vuonna 1971 Lindroos sai vakituisen kiinnityksen Kööpenhaminan Kuninkaalliseen teatteriin, jossa hän lauloi aina vuoteen 1996 saakka. Lindroos vieraili 1970–80-luvulla Euroopan merkittävimmissä oopperataloissa, kuten Wienin valtionoopperassa, Covent Gardenissa ja La Scalassa.


title: Peter Lindroos

text: 1990-luvulla Lindroos vähensi esiintymistään. Hänet nimitettiin Sibelius-Akatemian yksinlaulun lehtoriksi 1995 ja Malmön musiikkikorkeakoulun professoriksi 1996. Lindroos muutti Ruotsiin 2003 ja kuoli siellä saman vuoden lopulla auto-onnettomuudessa. Peter Lindroosin poika, basso Petri Lindroos (s. 1966) on myös oopperalaulaja.


title: Peter Lindroos

text: Peter Lindroosin tärkeimpiä oopperarooleja olivat "Toscan" Cavaradossi, "La Bohèmen" Rodolfo, "Manon Lescaut’n" Des Grieux, "Aidan" Radamès, Otello, Don Carlos sekä "Carmenin" Don José. Kaikkiaan hänen ohjelmistossaan oli noin 80 eri roolia.


title: Juha Laaksonen (jalkapalloilija)

text: Juha-Pertti Laaksonen (24. syyskuuta 1963 Turku – 19. maaliskuuta 2013 Turku) oli suomalainen jalkapalloilija ja foneetikko. Jalkapalloilijana hän käytti pelkästään etunimeä Juha.


title: Juha Laaksonen (jalkapalloilija)

text: Laitapuolustajana pelannut Laaksonen edusti koko uransa ajan Turun Palloseuraa vuosina 1982–1992. Hän voitti seurassa Suomen Cupin 1991 sekä kolme SM-hopeaa ja yhden SM-pronssin. Kaikkiaan Laaksonen pelasi 11 kauden aikana 192 ottelua SM-sarjassa ja Veikkausliigassa.


title: Juha Laaksonen (jalkapalloilija)

text: Laaksonen pelasi Suomen olympiajoukkueessa kuusi maaottelua vuosina 1986–1987. Lisäksi hän pelasi 14 nuorten ja 13 poikien maaottelua. Laaksonen joutui lopettamaan peliuransa sairastuttuaan syöpään.


title: Juha Laaksonen (jalkapalloilija)

text: Selvittyään sairaudesta Laaksonen aloitti opiskelun Turun yliopistossa pääaineenaan fonetiikka. Hän valmistui filosofian maisteriksi vuonna 2001 ja väitteli tohtoriksi suu- ja leukakirurgiasta 2006. Vuosina 2007–2010 Laaksonen työskenteli tutkijana Albertan yliopistossa Kanadassa ja vuosina 2011–2012 Turun yliopiston hammaslääketieteen laitoksella. Sen jälkeen hän toimi vielä lyhyen aikaa tutkijana Indianan yliopistossa Yhdysvalloissa, jossa Laaksonen tutki laululintuja ja niiden kykyä sopeuttaa äänentuottamista sensomotorisiin vääristymiin. Hän tutki myös suu- ja leukakirurgisten toimenpiteiden aiheuttamia muutoksia puheen eri osa-alueisiin sekä suunalueen syöpien ja niihin liittyvien kirurgisten toimenpiteiden vaikutuksia puheeseen. Vuonna 2012 Laaksonen sai Suomen kulttuurirahastolta 25 000 euron apurahan.


title: Juha Laaksonen (jalkapalloilija)

text: Juha Laaksonen kuoli uusiutuneen sairauden johdosta maaliskuussa 2013 49-vuotiaana.